text:
Ruhango: ababyeyi barasabwa kuba hafi y’abari ku rugerero
Intore ziyemeje gukora ibikorwa bitandukanye
Intore ziyemeje gukora ibikorwa bitandukanye
Umuyobozi w’akarere ka Ruhango, Mbabazi François Xavier, arasaba ababyeyi n’abayobozi mu nzego z’ibanze gushyigikira intore ziri ku rugerero no kubafasha gushyira mu bikorwa inyigisho bahawe itorero.
Ibi akaba yarabisabye mu muhango wo gutangiza ku mugaragaro ku rwego rw’Akarere ka Ruhango urugerero ku cyiciro cya kabiri cy’Intore z’Inkomezabigwi tariki ya 27/01/2016.
Asobanura impamvu y’urugerero, uyu muyobozi yavuze ko ari ukugira ngo abatojwe bashyire mu bikorwa ibyo batojwe.
Akomeza avuga kandi ko gutangira urugerero ku mugaragaro ari igikorwa cy’ingenzi cyo “kwinjiza intore mu zindiâ€.
Asaba intore zigiye ku rugerero gukora ibikorwa bifatika, bibyara umusaruro ugaragara, bitari iby’umuhango gusa.
Bityo akaba abasaba kurangwa no kunoza ibikorwa biyemeje kugeraho muri aya mezi atandatu y’iki cyiciro cy’urugerero.
Ku rundi ruhande, uyu muyobozi akaba asaba ababyeyi n’abayobozi mu nzego z’ibanze gushyigikikira intore mu bikorwa byazo kugira ngo umusaruro wabyo uzabashe kugirira umumaro intore ubwazo, abaturage n’Igihugu muri rusange.
Agira ati “Nagira ngo mbasabe gushyigikira intore ziri ku rugerero, kuko kuzishyigikira kwanyu ari ko kuzatuma bagera ku nshingano zaboâ€.
Ababyeyi bitabiriye umuhango wo gutangiza urugerero, bakaba baravuze ko biteguye kwegera no korohereza abana babo bagiye ku rugerero, kuko bazi neza ko ibyo bazakora aribo bizagirira akamaro.
Mu mihigo y’izi ntore harimo; kubakira abatishoboye, kugira isuku no kuyiteza imbere aho batuye, gushishikariza abaturage kwitabira ubwisungane mu kwivuza, kwigisha abakuze gusoma kwandika no kubara, no guteza imbere imyitozo ngororamubiri n’imikino gakondo hagamijwe guteza imbere ubuzima bwiza.


c: text/html

text:
Gukunda urumiya ,kutaririmba ubutumwa yishakiye intandaro yo kuva muri Gospel kwa Nyamitali Patrick wari warigaruriye imitima y’ abakristo mu ndirimbo zihimbaza Imana . Nyamitali n’ umuhanzi warukunzwe kuburyo butangaje […
Nyamitali n’ umuhanzi warukunzwe kuburyo butangaje muri muzika ya Gospel mu Rwanda mu ndirimbo nka Uri mana ,uri uwera ishimwe n’ izindi izi ndirimbo zafashije benshi guhinduka yigarurira imitima y’ abakristo aza kubivamo ajya kuririmba izi isi
Patrick nyamitari umuhanzi ufite ijwi n’ indirimbo zakunzwe n’ imbaga nyinsi y’ abakristao mu ndirimbo zihimbaza Imana mu Rwanda akaza kureka ku zirimba , yeruye atangaza icyamuteye kuwuvamo ati “ kuririmba indirimbo zihimbaza Imana gusa nasaga nkuri muri gereza mfungiranye ahantu hamwe ,mfite limite mu butumwa natangaga kubijyanye ni nyungu ifatika nta n’ amafaranga abamo kuko aho mviriyemo nagiye muri Tasker Project fame,nkora ibitaramo bitandukanye bakanyishyura , ubu nubwo ntabakunzi benshi mfite nka cyera sinacika intege nzakomeza gukora cyane kuko hari icyo ndigutegura cyejo hazaza kdi hari icyiyongereyeho ”
Tubibutse ko Patrick Nyamitali benshi batangiye ku mu menya aririmba muri groupe yariribye indirimbo bise “ ibyiyisi birashira “ y’ abadiventiste nyuma atangira kuririmaba kugiti cye arakundwa cyane anahindura itorero ajya muri restoration church .Ese iyi mpamvu yatumwe asezerera kuririmbira Imana ntibishobora guhindura benshi.
Kanda hano urebe indirimbo ye Kalema

robotstxt: allowed

filter: keep


text:
YESU WENYINE NIWE WATANZE PROMOTION Y’ABANTU BENSHI BARUSHYE MW’ISI YOSE IRARAMBA- Ev Olivier NDATIMANA
Yanditswe na Imanishimwe Dieudonne May 2, 2018
Matayo 11:28 28. Mwese abarushye n’abaremerewe, nimuze munsange ndabaruhura. Munyemerere dutangirane n’umuririmbyi uvuga ngo muri iyisi no mwijuru ntazina nki rya YESU, niryo rinyiringiza rwose niryo rihebuje* uyu muririmbyi yarabonye […]
Matayo 11:28
28. Mwese abarushye n’abaremerewe, nimuze munsange ndabaruhura.
Munyemerere dutangirane n’umuririmbyi uvuga ngo muri iyisi no mwijuru ntazina nki rya YESU, niryo rinyiringiza rwose niryo rihebuje* uyu muririmbyi yarabonye imbaraga zidasanzwe mw’izina rya YESU kristo, yaramaze kubona gukira ndetse no kuruhuka mu mutima bivuye mwizina rya YESU, ahitamwo kurikunda iteka ryose.
Reka tubagezeho ijambo ribabwira ngo YESU ni Umugabo mwiza arakunditse, ni umunyembabazi nyinshi, ngo igihe yarakivuga ubutumwa bwiza intumwa za yohana zituma kuri Yesu ngo zimubaze niba ariwe mesiya bari bategereje, ariko umva, bakigera aho YESU ari basanze uwo mwanya YESU akiza benshi indwara n’ibyago n’abadayimoni, n’impumyi nyinshi arazihumura.
nuko arababwira ati ¡°Nimugende mubwire Yohana ibyo mubonye n’ibyo mwumvise. Impumyi zirahumuka, abacumbagira baragenda, ababembe barakira, ibipfamatwi birumva, abapfuye barazurwa, abakene barabwirwa ubutumwa bwiza.
Ndimwo njyenda ngana kumusozo reka nkubwire ko abacuruzi usanga hariho ibyaha bivuga ngo hano dufite amata na fanta bikonje ukagirango ugiye kuhicara araza kubiguhera Ubuntu igitangaje nuko kubyamamaza ari Ubuntu ariko ntiyabiguhera Ubuntu, kuko umaze kubyakira ntiwahava utabyishyuye, Ariko turashima Yesu we wemeye kuduha guhagarara muraka gakiza kubuntu ntakiguzi aduciye, akaruhura abantu bari barushye, atanga agakiza, akiza imvune zomumutima. Umwami wacu Yesu Kristo nashimwe kuko yatubereye umunara muremure. Reka nkubwire Nubu waza kwa YESU nawe yaragutegereje ngo akuruhure umutwaro wikoreye wibyaha.
Yesu niwe ufite promotion yukuri ndetse y’abantu Bose kw’isi yose yo gutanga agakiza kubuntu. Amahirwe yanjye nawe ninone NGO twisuzume niba amahirwe yose yokwegera YESU twarayakoreshe tukamusanga akaba yaraturuhuye .
Ev Olivier NDATIMANA


text:
Nyuma y’imyaka irenga makumyabiri yamaze abikoraho ubushakashatsi. Umwanditsi w’umunyamerika Napoleon Hill wavutse mu mwaka wa 1883,akavukira mu misozi miremire yahitwa Virginie (USA),yabaye umunyamakuru w’icyamamare mu gihugu cye ,kugeza ubwo umuherwe w’aho muri Amerika witwa Robert L.Taylor, amusabye kumukorera mu kinyamakuru cye “Bob Taylor’s Magazine."
Nibwo rero amushinze akazi ko kugenda abonana n’ibihangange byose byo muri Amerika abibaza ukuntu byagiye bigera ku bukire.
Akazi yaragatangiye ndetse abenshi mu basomyi barabyishimira. Muri ako kazi yaje kugera ku muherwe witwa Andrew Carnegie, amwungura inama y’uburyo bw’imikorere ati: “Ibyo uri gukora byo kuganiriza umuntu umwe umwe ubundi ukandika uri kubikora nabi; ngiye kuguha akazi kazamare imyaka makumyabiri. Ugende ushake byabihangange bya kabuhariwe mu bukungu,birimo nka ba Ford, Wrigler, Wanamaker, Eastman, Rockfeller, Edison n’abandi benshi nkabo ndetse ushyiremo n’aba Perezida nka batatu ba Leta Zunze ubumwe za Amerika maze ugeze muri 500.”
Umugabo atangira ubwo, ariko noneho atagamije kubaza ngo yandike mu kinyamakuru ahubwo ari ukugira ngo akuremo isomo rusange ku buryo yazabyandikamo igitabo kikagirira Isi yose akamaro, nkuko yari yabigiriwemo inama na Andrew Carnegie.
Hill arakora,hashize imyaka 25 yasohoye igitabo gikubiyemo ibanga ry’ubukire yise “Think and Grow Rich” mu cyongereza cyangwa “Réfléchissez et devenez riche” mu rurimi rw’igifaransa .
Nkimara gusoma icyo gitabo cyamamaye kigahindurwa mu ndimi zitandukanye zisanga 40 hagamijwe ko ibikubiyemo bigera kuri benshi, nasanze byaba byiza gusangiza abandi iby’iki gitabo, ibyo uyu mwanditsi avuga ko umuntu abishatse ashobora gukira.
Simbivuga mbihamya wenda ngo ugire ngo nabigezeho, ariko reka mbigereranye n’urugamba; mugenda muri benshi bamwe bakazatahukana umuhigo, naho abandi bakarugwaho.
Ariko mbanze nkwibireho akabanga, ntugire ngo ni ukwicara bikizana reka da… Biragusaba kubira icyuya cyakindi cyirukana inyatsi n’imyaku,bikagusaba kwihangana, kwemera gusonza no kwirinda guteshuka ku mugambi wafashe. Ukaba aka kandi kiziritse k’umuhoro gashirwa kawuciye.
Si umugani ndetse nta n’ubwo ari igitekerezo ibyo iki gitabo kivuga byabayeho kandi byemezwa n’abakize bakurikije inzira zerekanwa muri cyo.
Bimwe mu bibazo wibaza uzabisanga muri iki gitabo
Ni iki gituma umuntu ibyo akoze bimuhira,akabona amafaranga, umutungo we ukiyongera ukabona afite umunezero kandi abandi ubona barabuze naho bahera ngo batangire?
Ni iki gituma bamwe babona ibisubizo by’ibibazo byabo, bakamenya inzira nyayo ikwiye ngo bivane mu ngorane izi n’izi mu gihe abandi babuze uko bifata?
Aha niho hari ibanga Andrew Carnegie yahishuriye Napoleon Hill, amwigisha uburyo iryo banga rikoreshwa n’icyo yakora kugira ngo agere kubyo abandi bagezeho no kugira ngo abumbire hamwe ibyo bitekerezo maze abishyire mu gitabo cyazagirira rubanda akamaro.
Ibanga ry’ubukire rivugwa muri iki gitabo“Think and Grow Rich” nkuko umwanditsi abivuga abo rifasha kurusha abandi ni abahuye n’ibibazo mu buzima bwabo,uwahuye n’ikintu cy’urucantege mu buzima. Muri make hari ingorane wagize zigatuma utagera kucyo washakaga kugeraho, bizagutera imbaraga zo gukora cyane noneho ngo utazongera gutsindwa.
Niba witeguye kwakira iryo banga wamaze kugera ku icya kabiri cy’uwo mukino dore ko burya gukira nabyo ari umukino nk’iyindi kandi ukaba umukino uryoha cyane,igihe ni kigera uzanyunguta ku buryohe bwawo.
Ingufu z’ibitekerezo byawe arizo zizakugeza kuri ubwo buryohe bw’ubuzima, aribwo bukire.Uzirikane ko ubukungu bwose, umukiro wose, byose bituruka ku bitekerezo, ahasigaye ufate wa mugambi wa kigabo ugira uti: “Icyo nshaka ngomba kukigeraho byanze bikunze.”


text:
Gasana Richard
Gatsibo : Meya Richard Gasana arica agakiza
By Jean-Michel Manirafasha on 24 avril 2018
Mu cyumweru gishize mu karere ka Gatsibo habereye inama iyobowe na mayor w’ako karere GASANA Richard. Iyo nama ikaba yari ihuje abayobozi b’ibigo byose bya leta n’ibyigenga bikorera muri ako karere, kandi harimo aba directeur b’ibigo by’amashuri, hari harimo kandi ushinzwe uburezi mu karere, vice mayor, utegeka police, ukuriye ingabo, n’abandi. Bategetse ko buri mukozi […]
Posted in Ahabanza, Amakuru | Tagged Gasana Richard, Gatsibo


text:
Shimwa Guelda , Igisonga cya mbere cya nyampinga w’u Rwanda wa 2017 akaba na Miss Heritage 2017 yifatanyije n’abanyeshuri biga mu kigo cya G.S Camp Kigali mu gitaramo cy’umuco Nyarwanda.
Iki gitaramo cyateguwe bigizwemo uruhare n’abanyeshuri biga mu mwaka wa gatandatu w’ishami ry’indimi n’ubuvanganzo rya G.S Camp Kigali , cyabereye muri sale y’iki kigo kuri uyu wa gatanu , Tariki ya 20 ukwakira 2017.
Ku isaha ya saa munani z’amanywa nibwo iki gitaramo cyatangiye , abanyeshuri bakinnye ikinamico (Intego idatatira umuco), Imbyino za Kinyarwanda (Imishayayo,ikinimba n’igishakamba), ibyivugo , banamurika imideli ya Kinyarwanda.
Miss Shimwa Guelda wari umwe mu bashyitsi bakuru yifatanyije n’aba banyeshuri muri iki gitaramo , bageze ku mbyino z’igishakamba na we yahagurutse mu byicaro bye akinya akadiho arizihirwa biratinda.
Aganira na Eachamps , Miss Guelda yavuze ko muri gahunda yiyemeje harimo gukundisha urubyiruko umuco no kuwusigasira , yanyuzwe n’urwego aba bana bariho mu kumenya umuco wabo. Guelda ngo agiye kwegera inteko y’ururimi n’umuco nyarwanda (RALC) kuburyo izamufasha gukomeza gukundisha , kwigisha, no gusigasira umuco abihereye mu bakiri bato.
Niyonsenga jean de dieu , umuyobozi wa G.S Camp Kigali yabwiye Eachamps ko bateguye iki gitaramo bagamije gusigasira ibikorwa by’umuco n’umurage w’abasekuruza.
Yongeyeho ko muri iki Kigo bigisha ibijyanye n’umuco mu ishami ry’indimi n’ubuvanganzo , iki gitaramo ngo ni nk’isuzuma kuri bo ryo kureba niba ibyo bigisha abana babizirikana , yasabye ibindi bigo kunga mu ryabo bagategura ibikorwa nk’ibi kugirango umuco ubashe kugumya gusigasirwa.
Abanyeshuri bakinnye ikinamico irimo inyigisho yo kusigasira umuco
Babyinnye imbyino za kinyarwanda
Byagaragaraga ku maso ko Miss Guelda yanyuzwe n'igitaramo
Kwihangana byanze na we ahaguruka mu byicaro abyina igishakamba


text:
Urwenya: Umubyeyi Ahana Umukobwa we
Umubyeyi Ahana Umukobwa we
Umukobwa wari ukuze ariko atarakunze gukundana n'abasore, yakundanye bwa mbere n'umusore biramucanga yegera mama we ngo amugire inama uko azabyitwaramo.
Mama we ati “ni byiza mwana wanjye wenda wampa umukwe mwembi mukampa umwuzukuru. Dore rero uramenye nimuba muri kumwe uzabona atangiye kugukoraho, agusome wumve ni byiza, agukore ku mabere wumve birakurenze, aho nawe ntuzabe umwana utazamwangira agahita yigendera.
Uramenye ariko natangira kugukuriramo imyenda uzamwangire, kuko yahita akujya hejuru ugasanga ugayishije umuryango wacu.”
Ni uko hashize iminsi wa mukobwa yegera mama we ngo amubarire uko byagenze! Aratangira ati mawe rwose abakuru muba muri bakuru ibyo wambwiye niko byagenze neza neza ariko nanjye sinabaye umwana nazirikanye ibyo wambwiye!
Koko yaratangiye mbona atangiye kunkorakora nkumva ngize isoni ariko nkumva ni byiza, ankora ku mabere numva birarenze, aransomagura numva sinzi uko mbaye!
Nk'uko wari wabimbwiye rero yagiye kunkuramo imyenda nibuka ibyo wambwiye mpita nyikuriramo bwangu ngo hato atanjijisha akayikuramo. Ako kanya mbona atangiye gushaka kunjya hejuru nibuka ibyo wambwiye ndamushuka mba arinjye mujya hejuru aho kugirango ngahishe umuryango wacu ndamureka agayisha umuryango we!
Shyiraho Igitekerezo!
Subscribe to: Post Comments (Atom)


text:
Rwamagana: Guverineri Uwamaliya yasabye Intore zo ku Rugerero guharanira impinduka
Abasore n’inkumi barangije amashuri yisumbuye, bakaba bari bamaze iminsi 3 mu Itorero ryo ku Rugerero mu karere ka Rwamagana, barasabwa kuba umusemburo w’impinduka nziza bihereye aho batuye kandi More...
Ngororero: Intore zatojwe umuco wo guhiga no guhigura
Bishimiye ibyo bakuye mw’Itorero Mu ntangiro za 2015 abasore n’inkumi barangije amashuri yisumbuye bagera ku 1359 bashyize ahagaragara imihigo bazesereza iwabo mu midugudu. Nyuma y’inyigisho More...


text:
Umwaka ushize bamwe mu bakoresha iPhone bavuze ko telefoni zabo zizimya no mu gihe ziba zibereka ko hakirimo umuriro. Apple yasobanuye ko byaterwaga na batiri zishaje zo mu bwoko bwa Lithium Ion Battery.
Mu gukemura iki kibazo cyaterwaga n’uko wasangaga batiri zishaje za Lithium zitanga umuriro mu buryo budapimye bwashoboraga gutuma iPhone izima bitunguranye, bikaba byanateza ibibazo imbere muri yo, Apple yashyizemo uburyo bwa iOS, bushobora kugabanya imikorere ya telefoni mu gihe irimo gukoreshwa cyane, bigatuma batiri itizimya.
Mu butumwa burebure Apple yashyize ku rubuga rwayo, yatanze ibisobanuro byimbitse kuri ubwo buryo butavuzweho rumwe, yashyize muri iPhone 6, iPhone 6 Plus, iPhone 6S, iPhone 6S Plus na iPhone SE ngo buzirinde kwizimya mu gihe batiri zishaje, zikonje cyangwa zisigaranye umuriro muke.
CNN yanditse ko aya mavugurura yatumye abakiliya ba Apple bayirakarira kuko yaciye intege porogaramu za iPhone, cyane cyane ku muvuduko wazo. Bamwe batekereje ko ari amayeri yo kugira ngo bagure telefoni zigezweho z’uru ruganda.
Muri iryo tangazo Apple yagize iti “Twumvise uko abakiliya bacu bakiriye uburyo bwo gukemura ikibazo cyari mu mikorere ya iPhone, zari zifite batiri zishaje n’uburyo twatangaje ayo mavugurura. Turabizi ko bamwe muri mwe mwumva ko Apple, yabatengushye. Dusabye imbabazi.”
Mu rwego rwo kwica icyiru, Apple yiyemeje kugabanya igiciro cya batiri zo gusimbuza izagize ibibazo, aho zizagera ku madolari 29 ya Amerika guhera muri Mutarama umwaka utaha. Icyakora iki giciro kizasubira ku madolari 79 mu 2019.
Apple yakomeje igira iti “Mbere ya byose, ntitwigeze nta nubwo tuzigera tugambira gukora icyo ari cyo cyose kigamije kugabanya uburambe bw’ibikorwa na Apple, cyangwa ngo duteshe agaciro ababikoresha tubahatira kubihindura.”


text:
Mu muhango w’ihererekanya bubasha wabaye kuri uyu wa Kabiri tariki ya 7 Gashyantare 2017, nibwo Mufti w’u Rwanda wungirije Sheikh Nshimiyimana Saleh yeretse Cyimana watsinze ipiganwa ryo kuyobora RMC ko afite inshingano zo guhangana n’ibibazo bikomeye muri Islam.
Bimwe mu bibazo uyu muyobozi yasabwe guhangana nabyo birimo ibitekerezo by’ubuhezanguni, gukorera mu kajagari, kwikubira imitungo, kudatanga raporo z’ibyakozwe n’ibindi byagiye biranga abayoboke ba Islam mu Rwanda.
Sheikh Nshimiyimana Saleh yagize ati “Turamusaba gukorana umurava, kureba kure, gukoresha imbaraga ze zose no kubahiriza amategeko kuko muri iki gihe amategeko mashya dufite agaragaza ko inshingano z’Umunyamabanga Nshingwabikorwa zihambaye kugira ngo tuzahure uyu muryango wacu.”
Yakomeje agaragaza ko uyu muyobozi agomba gukoresha imbaraga zirenze kugira ngo akemure ibibazo byaranze abayisilamu mu minsi ishize cyane ko ari we mbaraga z’uyu muryago.
Cyimana Sudi wahawe inshingano nshya, yabwiye IGIHE ko kubahiriza amategeko ari cyo kintu cya mbere azabanza gukora.
Yagize ati “ Ingamba ya mbere ni uko ngomba kubahiriza amategeko y’umuryango kubera ko akenshi wagiye urangwa no kutayubahiriza kuko uyu muryango wakunze kurangwa no kutubahiriza amategeko.”
Yongeyeho ko azakomeza gushyira imbaraga mu kurwanya ibitekerezo by’ubutagondwa n’ubuhezanguni byagiye bigaragara mu rubyiruko kugira ngo biranduke burundu mu bitekerezo by’abayisilamu.
Muri uyu muhango, uwari Umunyamabanga Nshingwabikorwa wa RMC, Sheikh Mbarushimana Sulaimani, yashyikirije mugenzi we umusimbuye, bimwe mu bikoresho nk’imfunguzo z’ibiro bikuru bya RMC, amategeko mashya arimo Itegeko Nshinga n’amategeko ngengamikorere agenga umuryango n’ibindi.
Mu minsi ishize hagiye humvikana abayisilamu bafashwe bakurikiranweho ibikorwa by’iterabwoba rishingiye ku buhezanguni, bajyanwa mu nkiko.


text:
Umuyobozi w’Akarere yifatanyije n’abaturage ba Rukomo mu kwegereza abatuye gahurura amashuri abanza
Umuyobozi w’Akarere , Bwana Mupenzi George n’abandi bagize komite nyobozi y’Akarere, abajyana b’Akarere, Ingabo, Police n’abakozi b’Akarere bifatanyije n’abaturage b’umurenge wa Rukomo mu muganda wo gusiza ahazubakwa ibyumba by’amashuri 7 n’ubwiherero bwabyo mu kagari ka Gahurura banahanga umuhanda werekezayo.
Ubuyobozi n’abaturage ba Rukomomu muganda
Umuyobozi w’Akarere ka Nyagatare, Mupenzi Georges, yabwiye abaturage ko ubushake n’imbaraga zizahurizwa hamwe mu kubaka aya mashuri ari zo zizatuma ibi byumba bizigirwamo mu gihembwe cya mbere cy’umwaka wa 2018.
Akagari ka Gahurura kagizwe n’imidugudu 10 ituwemo n’ingo 1165 n’abaturage 4789. Abaturage bishimiye ko abana babo begerejwe amashuri hafi kuko uretse ishuri rya GS Rukomo, abana biga mu mashuri abanza bakoraga urugendo rurerure berekeza ku ishuri rya Rukomo II cyangwa ku ishuri rya Bufunda riherereye mu murenge wa Mukama.
Umuyobozi w’Akarere ka Nyagatare, Mupenzi Georges, asaba abaturage gukomeza gukora imirimo ibateza imbere, kubera ko isoko ry’ibyo bakora ryiyongereye kandi ribasaba byinshi bita ku mutekano banarengera ubuzima bwabo, bishyura umusanzu w’ubwisungane mu kwivuza kugira ngo umunyarwanda wese iyo ava akagera abeho neza kandi afite icyerekezo.
Kagaba Emmanel,umwezi.net


text:
Mukimara gusoma iyi komanteri y'umuvandimwe wacu Makoki Mugisha, murahita mumenya ko hari abanyarwanda bicaranye inganzo wenda batazi ko bafite ngo bayibyaze umusaruro!!! Murasanga ko umuvandimwe Mugisha atatanze komanteri gusa ahubwo yadushyikirije igisigo kitagira uko gisa cyuzuye mo impanuro k'ushaka kumva no gusobanukirwa!!Nagira inama uyu muvandimwe gukomeza gutera ibitambwe kuko u Rwanda rushya rukeneye abameze nkawe benshi.
Ubuyobozi bwa Shikama
_________________________________
Kuri iyi si ya Rurema
nta handi biraba,uretse iwacu,ati ni ibiki? Ni ubwambere mbibonye usibye no
kubyumva, aho umuntu wamaze abantu yarakwiye gutabwa muri yombi agashyikirizwa
ubutabera ashimangira ko abaturage barakajwe nuko agiye kurangiza manda ze
atabarangije! bati nyakubahwa dore, abanyarwanda turororoka cyane, tubyara buri
munsi, kandi guturuka Kagitumba muri mirongurwenda, ubwo watubuzaga amahwemo,
Abagoyi Ukabiraramo ukagarika, Ugahitana HABYARIMANA, ugatangiza genocide
wigurukije, Ikaduhekura nta cyo byatanze mubyeyi, ngaho reba nawe abo warimbuye
muri ZAire ntacyo byatanze gahora ku ngoma itsemba nyaguhorana amaraso mu
biganza nyakuzira ubutabera na demokarasi, cyane cyane twebwe abo mu bwoko
bw'abahutu wahutaje udahungetwa, babandi wamariye mu bihome, watsembye ku
manywa y'ihangu ;watsembeye i Kibeho, niba wibuka neza nitwebwe ,babandi
wamarishije akandoyi babandi udahwema kuroha muri Rweru, ubahambiriye mu
mifuka.
Yego, ni twebwe
babandi uherutse gutangariza i NYabihu ko urajya uturasa ku manywa y'ihangu, mu
butwari bwawe wahise ubishyira mu bikorwa, udukuriramo ba gitifu uwikubitiro ni
uwa Cyuve wavumbukiye kumuvusha amaraso umwambura ubuzima. Na bene wanyu b’abatutsi
ntiwabarebeye izuba turabigushimira, nka Karegeya waramuregeye umuregeka mu
kagozi, umunyamahoro Rwigara umugarika mu mifuka y’abapfuye akiri muzima
umuhamba abona, none Mubyeyi uzira imbabazi tumaze Kumenyera ingoyi n’uburetwa bwawe
twumve tukwisabire:nitwebwe twese uko tungana, iri joro twaraye tugenderewe
n'umuzimu wo kwa Nyamuzinda
mu nzozi bituma dushidukana n’iyonka twandika amabaruwa turashogoshera no ku Kimihurura
dusaba ba basazi wahateye nk'imihati mu mbibi, tubabwirako ikitugenza ari nta
kindi usibye kukongera manda ubuziraherezo, kugeza uduhetuye mwami utagira
isoni wo gahorana inkota ku ngoma.
Dg NKUSI Yozefu
shikamaye.blogspot.no
shikama ku Kuri na Demukarasi(SKUD)


text:
Nyamagabe: Abaturiye inkambi ya Kigeme bagiye kwimukira impunzi ziva muri Congo.
Nyuma y’iminsi icumi leta y’u Rwanda ifashe icyemezo cyo kwimurira mu nkambi ya Kigeme impunzi ziva muri Congo ziri mu nkambi ya Nkamira, abaturage basanzwe batuye ahegereye cyane iyi nkambi batangiye kwitegura kwimukira izi mpunzi.
Babifashijwemo na Minisiteri y’Imicungire y’Ibiza n’Impunzi, aba baturage bakaba bamaze kugurirwa ubutaka bwabo n’ibikorwa biburiho kugira ngo imirimo yo kubaka iyi nkambi ibone gutangira. Uretse abaturage bari basanzwe bafitemo ibikorwa bitandukanye byiganjemo ibihingwa, hari ingo 2 zituye mu buso inkambi izageramo zikaba zasabwe kwimuka kuko zitagomba kubana n’impunzi.
Imibare dukesha abakozi ba MIDMAR igaragaza ko ibikorwa by’aba baturage bizatwara amafaranga angana na miliyoni 20 z’amanyarwanda. Nyuma yo kubarirwa ibikorwa byabo, aba baturage badutangarije ko banyuzwe n’agaciro kahawe ibikorwa byabo.
Nyampinga Claudine, umwe mubagomba kwimuka yatangaje ko yanyuzwe n’agaciro kahawe inzu n’ibindi bikorwa yari afite akaba yiteguye kwimuka, ati “ nabariwe nanyuzwe ahubwo rwose nanishimye. Nari nzi ko ubwo ari ukutugurira bashobora kudukandamiza ariko twabonye bihura.â€
Batete Emmanuel, uhagarariye koperative “Imboni yâ€ubuzima’ yari isanzwe ihinga ingano muri iyi nkambi nawe asanga igiciro bahaye ingano z’iyi koperative gikwiye, ati “ igiciro batubwiye natwe dusanzwe turi abahinzi tuzi iby’ibiciro.Nta kibazo twagize.â€
Biteganyijwe ko aba baturage bazahabwa amafaranaga yabo bitarenze mu mpera z’iki cyumweru hanyuma imirimo yo kubaka inkambi igatangira. Murekezi Gaspard, umukozi wa MIDMAR yadutangarije ko bari gukora ibishoboka byose kugira ngo imirimo yo gutegura inkambi izabe yarangiye mu gihe cyateganyijwe cy’ibyumweru 3.
Biteganyijwe ko iyi nkambi izakira impunzi zisaga 8 000 ziri hafi 1/3 cy’abaturage b’umurenge wa Gasaka urimo iyi nkambi. Gasana Richard, umuyobozi w’umurenge wa Gasaka yatangaje ko umurenge witeguye gufatanya n’izindi nzego kugira ngo bafashe ziriya mpunzi.
Iyi nkambi ya Kigeme yahoze irimo impunzi z’Abarundi ikaba igiye kongera kwakira izindi mpunzi nyuma y’imyaka 3 Abarundi bayivuyemo. Ibaye inkambiya 4 mu Rwanda irimo impunzi z’Abanyekongo nyuma ya  Kiziba mu karere ka Karongi, Nyabiheke muri Gatsibo na Gihembe muri Gicumbi.


text:
Igisubizo:Wamaze kwemera Ko Yesu akubera umucunguzi wawe bwite? Kugirango wumve neza iki kibazo, ugomba mbere na mbere gusobanukirwa icyo amagambo "Yesu Kristo" "wawe bwite" "umucunguzi" avuga.
Yesu Kristo ni nde? Abantu benshi bazi Yesu Kristo ko ari umuntu mwiza, umwigisha mukuru, cyangwa se umuhanuzi woherejwe n'Imana.Ibyo byose tuvuze kuri Yesu nibyo pe, ariko ntibisobanura ku buryo bwuzuye uwo Yesu ari we mu by'ukuri. Bibiliya itubwira ko Yesu ari Imana yigize umuntu, Imana igaragara nk'umuntu (reba Yohani 1:1,14). Imana yaje ku isi kutwigisha, kutuvura, kudukosora, kutubabarira-kudupfira! Yesu ni Imana, umuremyi, Umwami utugenga. Urabyemera?
Umucunguzi bisobanura iki? Kuki dukeneye Umucunguzi?Bibiliya itubwira ko twese twacumuye; twese twakoze ikibi (Abanyaroma 3:10-18). Ingaruka z'icyo cyaha twakoze, ni uko twese Imana yaturakariye tukaba dukwiye guhannwa. Igihano nyacyo cyonyine ku byaha twakoreye Imana Uwiteka Uhoraho ni igihano gihoraho (Abanyaroma 6:23; Ibyahishuwe 20:11-15). Ngiyo impamvu dukeneye umucunguzi!
Yesu Kristo yaje ku isi kandi atubera igitambo. Urupfu rwa Yesu ni icyiru gihoraho cy'ibyaha byacu (2 Abanyakorinti 5:21). Yesu yapfuye kugira ngo yishyure umwenda w’ igihano cy'ibyaha byacu (Abanyaroma 5:8). Yesu yadutangiye ikiguzi ngo twebwe tutagira icyo twishyuzwa. Ukuzuka kwa Yesu mu bapfuye ni ikimenyetso cy'uko yatwishyuriye ku buryo bwuzuye igihano cy'ibyaha byacu. Niyo mpamvu Yesu ari we mucunguzi wenyine rukumbi (Yohani 14:6; Ibyakozwe n'Intumwa 4:12). Ufitiye icyizere Yesu ko ari we Mucunguzi wawe?
Yesu ni Umucunguzi "wawe bwite"? Abantu benshi bafata Ubukristo nk'aho ari ukujya mu rusengero gusa,bagakora imihango kandi hakagira bimwe mu byaha badakora. Ubwo si bwo Bukristo. Ubukristo nyabwo ni ukugirana umubano wihariye na Yesu Kristo. Kwemera ko Yesu akubera Umucunguzi wawe bwite bisobanura gushyira muri we ukwemera kwawe bwite hamwe n'icyizere cyose. Nta n'umwe ukizwa n'ukwemera kw'abandi. Nta n'umwe ubabarirwa abikesha ko hari ibikorwa yakoze. Inzira rukumbi yo gukizwa ni ukwemera ku giti cyawe Yesu ko ari umucunguzi wawe, kugira icyizere ko urupfu rwe ari icyiru cy'ibyaha byacu kandi ko izuka rye ari ingwate y’ubugingo buhoraho (Yohani 3:16). Mbese Yesu ku giti cye ni Umucunguzi wawe?
Niba ushaka kwemera Yesu ho Umucunguzi wawe bwite, bwira Imana amagambo akurikira. Umenye neza ko kuvuga iri sengesho cyangwa se irindi ryose sibyo bizakurokora. Icyizere cyonyine ugirira muri Kristo n'icyiru yagutangiye ku musaraba nicyo gishobora kugukiza ibyaha. Iri sengesho ritubere gusa inzira yo kugaragariza Imana ukwemera tuyifitiye no kuyishimira agakiza yaduhaye." Mana, nzi neza ko nagucumuye ho ko nkwiriye kandi guhannwa. Ariko Yesu Kristo yambereye igitambo ahannwa mu kigwi cyanjye none mbinyujije mu kwemera mufitiye ngirira ikigongwe.Nakiriye ingabire y'impuhwe zawe kandi icyizere cyanjye cyose ngishyize muri wowe ngo unyihere agakiza. Nemeye Yesu ko ambera Umucunguzi ku giti cyanjye! Shimirwa Mana kubera ingabire zawe uduha zitagira uko zisa n'impuhwe zawe! Amen!
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo "None nemeye Kristo"
Ikibazo: Bisobanura iki kwemera ko Yesu akubera umucunguzi wawe bwite?
Igisubizo:Wamaze kwemera Ko Yesu akubera umucunguzi wawe bwite? Kugirango wumve neza iki kibazo, ugomba mbere na mbere gusobanukirwa icyo amagambo "Yesu Kristo" "wawe bwite" "umucunguzi" avuga.


text:
Imana itabaho wahomba iki? Imana ibaho wahomba iki?
Umugabo w’umufaransa w’umunyamibare na firozifi witwaga Blaise Pascal yagerageje gusobanurira abatemera Imana ingaruka n’igihombo cyabyo ko ari iby’igiciro kinshi kurusha kwemera Imana.
Yasobanuye ko, niba mu byukuri Imana itabaho, ubwo bivuze ko ubuzima burangirira hano kw’isi iyo umuntu ashyizwe mw’isanduku, ahita arekera kubaho uwo mwanya. Ubwo abatizera Imana baba bahombye iki?, Ntacyo baba bahombye kuko nta rubanza bajyamo, baba barabayeho ubuzima bw’abo bw’umunezero uvanze n’imibabaro kw’isi nk’abandi bantu bose, iherezo rya byose rikarangirira mu rupfu nk’uko ibabi rigwa hasi rikuma rikajugunywa mu mbabura rigahinduka umuyonga rikabura ntiryibukwe ukundi. Hanyuma ubwo abizeraga Imana bakiri kw’isi bo baba bahombye iki bapfuye bagasanga itabaho?, Nabo ntacyo baba bahombye na gato, kuko nta gihano gihari cyateganyirijwe abizera Imana nyuma y’urupfu, ubwo nabo kimwe n’abatizera Imana bose ibyabo birangirira mu mva. Abantu benshi bakunda kuvuga ngo “Baba bahombye ko barushye kw’isi bakorera Imana itabaho.”, ariko mu byukuri aho waba wishutse, kuko hano kw’isi icyo abantu benshi usanga baharanira ari umunezero kuruta ibindi, kandi abizera Imana bagakurikiza inzira z’ayo, bari mu bantu ba mbere baba bafite ituze, ibyiringiro, kunyurwa, ndetse n’umunezero mu buzima. Gukurikira inzira zayo rero ntabwo by’aba byarababereye igihombo kuko biba byarabazaniye umunezero muri ubu buzima. Pascal we yavuzeko kuva igihe yabereyeho cyose atizera Imana, yagize umunezero n’amahoro byuzuye, igihe yahuraga na Yesu Kristo mu buzima bwe, ko umutuzo n’umunezero byamuzaniye mu buzima nta handi yari kubikura, kandi ntacyo yabinganya mu biri kuri iyi si byose.
Ahubwo usanga abenshi mu batizera Imana aribo baba baratakaje igihe n’iyo Imana yaba itabaho, kuko abenshi babaho ubuzima bumva batanyunzwe mu mitima yabo, bumva nta byishimo, ku buryo utwo babona twose batubika bakarundanya ubutunzi bwinshi bushoboka butanabaha ituze babwiringiragamo, nyuma amaherezo bagapfa byose bakabisiga inyuma bikaribwa n’abandi.
Noneho andi mahitamo ni igihe dupfuye mu by’ukuri tugasanga Imana ibaho, Ku bizera Imana bakagendera mu nzira zayo nyakuri z’agakiza icyo gihe ntacyo bahomba na none, kuko bajyanwa mu buzima bw’iteka kubana n’iyo Mana iteka ryose, ariko abatemera Imana bo baba bafite akaga gakomeye kurusha ingorane zose zibaho, kuko bahabwa igihano cy’iteka ryose kitazigera gishira, umugabo umwe ni we wavuze ati: “Iteka ni igihe kirekire cyane by’indengakamere, ku buryo tudakwiriye kugikiniraho urusimbi!“, mu buzima bw’isi baba barahombye umunezero utangwa n’Imana gusa, ndetse bakanahomba ubuzima bw’iteka Imana itanga ku bayikunda. naho abizera Imana ntacyo baba barahombye yaba muri ubu buzima cyangwa mu buzima bwakurikira ubu, kuko Imana ibaho hose bahabonera umunezero, amahoro, no kunyurwa n’ubuzima; kandi basanze itanabaho baba barabayeho ubuzima bunyuzwe n’amahoro mu mutima kw’isi, kandi nta rubanza rwabazaho yaba Imana ibaho cyangwa itabaho. Ubwo umuhombyi ni utizera Imana byukuri!


text:
Kuri we asanga iyi ntambwe itangiye, yarahoze ari icyifuzo cya Papa Yohani Pawulo wa II wigeze no kugera mu Rwanda mu mwaka wa 1990.
Mu gitekerezo cye, aterura agira ati: Kugira umutagatifu w’Umunyarwanda byari mu byifuzo bya Papa Yohani Pawulo II
Kuwa Gatanu tariki ya 18 Nzeli 2015, hari umuhango wo gutangiza urubanza rwo gushyira Mukansanga Daphrose na Cyprien Rugamba mu bahire. Uwo muhango (procès de béatification) uzabera kuri Katederali ya Mutagatifu Mikayile i Kigali.
Nkimara kubona itangazo kuri iyi gahunda igiye kuba bwa mbere mu Rwanda, nibutse ko ibi byari mu byifuzo Papa Yohani Pawulo wa II (ubu nawe ari mu rwego rw’abatagatifu), yagaragaje ubwo yageraga mu Rwanda muri 1990.
Mu kiganiro yagiranye n’abakozi, kuri stade ya Nyamirambo, i Kigali kuwa 08 Nzeli 1990, Papa Yohani Pawulo wa II yabajijwe ibibazo binyuranye birimo n’icyo kuzagira abatagatifu b’Abanyarwanda. Kuri icyo kibazo yasubije agira ati : « C’est mon désir, mon grand désir. Non seulement un désir, mais aussi mon espérance. »
Ugenekereje mu Kinyarwanda, bisobanuye ko ’Ni icyifuzo cyanjye, ni icyifuzo gikomeye. Si icyifuzo gusa ahubwo ndanabyizera’.
Icyo gihe yakomeje asobanura ko nta mwihariko mu gushyirwa mu bahire no mu batagatifu, ati "Il n’y a pas de monopole de béatification, de canonisation…".
Yagaragaje ko icyifuzo afite ku mutima ari icyo kuzashyira mu bahire cyangwa mu batagatifu abagize umuryango w’abashakanye (couple). Yongeraho ko icyo yifuriza Abanyarwanda ari uko uwo muryango wazaba ari uwo mu Rwanda.
Ati "kandi bizabe vuba " (…je dois vous souhaiter que ces couples canonisés viennent du Rwanda. Et ce serait le plus vite possible…)
Icyo cyifuzo umushumba wa Kiliziya gatulika yagaragaje, kirasa n’igitangiye inzira yo gushyirwa mu bikorwa.
Mukansanga Daphrose n’umugabo we Cyprien Rugamba bishwe muri Jenoside yakorewe Abatutsi muri Mata 1994.
Umuryango wa Rugamba ufite ubuhamya budasanzwe mu bakirisitu no mu baturage muri rusange. Ubwo buhamya bukwiye kuzafasha n’abo mu rwego rushinzwe iby’Intwari bakazagira urwego bashyiramo Rugamba Sipiriyani.
Ibikubiye muri iyi nyandiko ni ibitekerezo bwite bya Steven Mutangana, Umusomyi wa IGIHE


text:
DUSANGIRIJAMBO: « Ubu ngubu rero GENDA : ngutumye kuri Farawo kugira ngo uvane mu Misiri « .
Tugeze ku cyumweru cya III cy’Igisibo, umwaka C. Ndashihikariza abakunzi b’ UMUHANUZI kuzirikana bitonze isomo rya mbere kuko rihishe ubutumwa bukomeye bugenewe Abanyarwanda bo muri iki gihe. Reka tubanze twumve iryo somo:
1.ISOMO RYO MU GITABO CY’IYIMUKAMISIRI 3, 1-8a.10.13-15
Muri iyo minsi, Musa yari aragiye ubushyo bwa sebukwe Yetero, umuherezabitambo w’i Madiyani. Ayobora ubushyo hirya y’ubutayu, maze agera ku musozi w’Imana i Horebu. Nuko Umumalayika w’Uhoraho amubonekera mu kibatsi cy’umuriro waka mu gihuru rwagati. Musa aritegereza asanga umuriro ugurumana mu gihuru cyose, ariko cyo ntigikongoke. Musa aravuga ati “Reka njyeyo ndebe aka kataraboneka, n’impamvu ituma igihuru kidakongoka.”
Uhoraho abona aje hafi kureba ibyo ari byo. Nuko Imana imuhamagarira mu gihuru rwagati iti “Musa ! Musa !” Undi ati “Ndi hano.” Nuko Imana iramubwira iti “Wikwegera hano ! Ndetse kuramo inkweto zawe, kuko ahantu uhagaze ari ubutaka butagatifu.” Irongera iti “Ndi Imana ya so, Imana ya Abrahamu, Imana ya Izaki, Imana ya Yakobo.” Musa yipfuka mu maso kuko yatinyaga kureba Imana. Uhoraho aravuga ati “Amagorwa y’umuryango wanjye uri mu Misiri narayitegegereje, kandi imiborogo baterwa n’abakoresha b’imirimo narayumvise, n’imiruho barimo ndayizi. Ndamanutse ngo mbagobotore mu maboko y’Abanyamisiri, maze mbavane muri icyo gihugu mbajyane ku butaka bw’indumbuke kandi bugari, mu gihugu gitemba amata n’ubuki, ahantu hatuwe n’Abakanahani. Ubu ngubu rero GENDA : ngutumye kuri Farawo kugira ngo uvane mu Misiri Abayisraheli, umuryango wanjye.”
Musa abwira Imana ati “Ngaho rero ningende nsange Abayisraheli, mbabwire ngo ‘Imana y’abakurambere banyu yabantumyeho !’ Nibambaza ngo izina ryayo ni irihe, nzabasubiza ngo iki ?” Nuko Imana ibwira Musa iti “NDI UHORAHO.” Irongera iti “Uzabwire utyo Abayisraheli uti ‘UHORAHO ni we ubantumyeho’.” Imana yongera kubwira Musa iti “Uzabwire Abayisraheli uti ‘UHORAHO Imana y’abakurambere banyu, Imana ya Abrahamu, Imana ya Izaki, Imana ya Yakobo yabantumyeho.’ Ngiryo izina ryanjye iteka, nguko uko bazajya banyita banyambaza kuva mu gisekuru kugera mu kindi.”
2. TUZIRIKANE
Iri somo riteye ubwuzu ni ryo ryabaye inkingi-shingiro y’ukwemera kw’Abayisraheli ndetse n’iy’ukwemera kwacu: ni ubwambere inyoko muntu yari ihishurirwe ko ikundwa n’Imana nzima ikurikiranira hafi kandi ikababazwa n’akaga kazahaza abantu. Umuryango wa Israheli niwo wigize amahirwe yo guhishurirwa iryo banga bwa mbere .
Nibyumvikane neza ko ishingiro ry’ukwemera kwacu ni aha riri : kwemera ko hariho Imana nzima, izi buri wese muri twe mu izina rye bwite, ikaba ikurikiranira hafi ibitubaho byose, igashavuzwa n’ibitubabaza, kandi ikifuza ko twabaho neza, mu mahoro n’umunezero.
Mu gihe cya Musa, akaga umuryango warimo kari gakarishye koko. Abayisraheli bari barasuhukiye mu Misiri bahunga amapfa yayogoza igihugu cyabo. Mu ntangiriro bakiriwe neza mu gihugu cya Misiri, basabwa imirimo bagakora, byose bikagenda neza koko. Nyuma ariko haje kuvuka ikibazo gikomeye. Kuko bari baraguwe neza, barabyaye ndetse barororoka cyane, baba benshi, bityo batangira kagirirwa ishyari no kurebwa nabi na ba Kavukire bituma n’ubutegetsi bwa Farawo bufata icyemezo cy’uko Ababyaza bagomba kujya baniga buri kana kose k ‘agahungu k’akayisiraheli kakivuka. Uko Musa yarokotse urwo rupfu turabyibuka, ntawe utazi inkuru y’uko umubyaza yanze kwica urwo ruhinja akarushyira mu gaseke , akajya kukarambika hafi y uruzi kugira ngo atoragurwe n ‘ umukobwa wa Farawo waje kumura nk’umwana we bwite.
N’ubwo Musa yarerewe mu ngoro y’i Bwami kwa Farawo ntabwo yibagiwe inkomoko ye. Yahoraga ahangayikishijwe no kubona benewabo babayeho mu bucakara bukabije, bakarenganywa mu buryo bwinshi. Niyo mpamvu umunsi umwe yafashe icyemezo gikomeye cyo gutabara umuyisiraheli wahondagurwaga n’Umunyamisiri ndeste birangira uwo Munyamisiri apfuye. Kuva ubwo Musa yari ahisemo uruhande abogamiyeho ku buryo budasubirwaho.
Gusa bwarakeye noneho Musa abona Abayisraheli baribiri bariho batimburana. Agize ngo arabakangara kugira ngo bareke gusubiranamo baramwiyama cyane bamubwira ko yivanga mu bitamureba, ko ntawamugize UMULIDERI wabo, ndetse bahitamo kumushinja ku mugaragaro urupfu rwa wa Munyamisiri! Musa abonye ko igikorwa yakoze akeka ko ari kugirira neza umuryango we ukandamijwe kigiye kumuviramo kwicwa yahisemo gufata inzira y’ubuhungiro, azibukira ubuzima bwiza yari afite i Bwami, agenda yerekeza mu butayu bwa Sinayi, ahahurira kandi arongora Sipora umukobwa wa Yetero wari umworozi n’umuherezabitambo w’i Madiyani.
Isomo twumvise uyu munsi ni aha ritangira : « Musa yari aragiye ubushyo bwa Sebukwe Yetero, umuherezabitambo w ‘ i Madiyani. Ayobora ubushyo hirya y’ubutayu, maze agera ku musozi w’Imana i Horebu« . Umuntu yahamya ko muri ubu buzima Musa yari abayemo ari cyo gihe gikwiye yari yiteguye kuba yahura n’Imana akayitega amatwi. Yari amaze kumenya neza icyo » AKAGA » k’umuryango we bisobanura. Yari yaragerageje gushaka kwifatanya nabo ngo bivumbure bagamije kwibohoza ku ngoyi y’ubucakara ariko aratsindwa. Mu kwica Umunyamisiri kugirango ngo akize Umuyisiraheli yari yiyemeje kwambarira urugamba. Ariko yahise abona ko intege nke ze ari nyinshi. Byamuviriyemo kuba impunzi n’igicibwa ku buryo na benewabo yarwaniriraga ishyaka batamwemeraga nk’Umulideri wagira icyo abamarira.
Nguwo Umunyantegenke ugiye kwegera cya » gihuru kidasanzwe », Igihuru cyaka umuriro ariko ibyatsi ntibikongoke ! Ni igihe kidasanzwe kuko ari umwanya w’ ibonekerwa. Isaha ya Musa yo guhura n’Imana irageze: ni isaha yo guhabwa ubutumwa no kwambikwa imbaraga zo kubusohoza.
Mu guhishura izina rye , « UHORAHO », Imana iriyereka Musa nk’uko iteye by ‘ukuri. Iri ukubiri : ni Imana y’Indashyikirwa(Le Tout-Autre), umuntu yegera afite igishyika n’icyubahiro; ikaba n’Imana yegereye abantu cyane (Tout- Proche) izi neza akaga k’abantu kandi igashavuzwa n’akababaro kabo. Ni Imana iteye ubwoba ( Tremendus ) ikaba n’Imana yuzuye urugwiro (Fascinans).
Kuko ari Imana ifite umutima ukunda abantu kandi uvumera iyo ibona bari mu kababaro ntishobora kwituramira gusa ahubwo ihora ishaka uko yabatoranyiriza UMUCUNGUZI. Niyo mpamvu yahisemo Musa ikamuha ubu butumwa : « Ubu ngubu rero GENDA : ngutumye kuri Farawo kugira ngo uvane mu Misiri Abayisraheli, umuryango wanjye.”
Nanone ariko ni byiza kwitegereza no gusobanukirwa neza uko Imana ikora mu gihe yiyemeje gutabara abantu bayo. Hariho intambwe 5 zigomba guterwa kugira ngo icyo gikorwa gitungane:
(1)Imana itoranya Umucunguzi ikamuha ubutumwa, ikamwohereza
(2) Uwatoranyijwe agomba KWEMERA ubutumwa, mu bwigenge bwe, akemera gufatanya(collaboration) n’ Imana. Iyo atabyemeye gahunda irahagarara.
(3)Umucunguzi agomba kwemerwa n’abo atumweho
(4)Abari mu bucakara bagomba kwemera no kwifuza cyane gucungurwa
(5)Abagomba gucungurwa bagomba gutera intambwe yo kwemera gufatanya ( Collaboration) n’Intumwa y’ Imana
Ngizo intambwe zigomba guterwa! Mutagatifu Agustini yabivuze neza ngo » Imana yaturemye itabanje kutubaza ariko ntishobora kuducungura tudafatanyije ».
3. ISOMO KU BANYARWANDA BO MURI IKI GIHE
Akababaro kenshi cyane Abanyarwanda barimo Imana irakazi: imiborogo y’abahohoterwa buri munsi; amaganya y’abafungiwe akamama bagatuzwa mu myobo n’ahatagera urumuri; imiryango yazahajwe n’akadobo katava ku mutwe bagemuriye ababo bamaze imyaka n’imyaniko mu gihome; amarira y’imfubyi n’abapfakazi basongwa n’ubutegetsi; ihagarikamutima ry’urubyiruko rwugarijwe n’ivangura, ubushomeri n’ubukene; agahinda k’abamburwa imitungo yabo, ishavu ry’ababyeyi bicirwa abana ntawe bari buregere, abaturage barembejwe n’inzara abayobozi bakagakina ku mubyimba ngo aho gusuhuka nibakomeze bahagarare (bapfe) gitore ….Ibyo byose Uhoraho Imana arabyitegereza, akababara mu mutima we. !Niyo mpamvu agomba gutora Umucunguzi wo kudutabara. Umucunguzi ntazaba umuzungu cyangwa umunyamahanga. Umucunguzi azaba Umunyarwanda nkatwe . Imana ishobora gutoranya Umucunguzi umwe cyangwa benshi. Na Musa yagombye gufashwa na Aroni.
Muri twe hari abatari bake bumvise ijwi ry’Imana ribahamagarira ubutumwa kandi bararyakira. Abo wabasanga mu mashyaka ya politiki atavuga rumwe n’ubutegetsi bwa FARAWO, mu madini ndetse no mumashyirahamwe anyuranye aharanira uburenganzira bwa muntu. N’ubwo abo batabuze nyamara hari imyitwarire itera kwibaza byinshi:
(1)Aho rubanda nyarwanda irifuza koko gucungurwa ? Aho benshi ntibaryohewe no kwibera Abagereerwa n’abacakara mu gihugu cyabo?
(2)Aho Abanyarwanda bazi ko bagomba gufasha no gufatanya n’Intumwa Imana iboherereza ?
(3)Wowe ku giti cyawe uhagaze he : wibona mu bari mu kaga? Ufite inyota yo gucungurwa? Witeguye gukora iki gifatika ngo ufatanye n’Imana n’Intumwa zayo kugucugura?
UMWANZURO
Ubu butumwa burankomanga cyane mu mutima : « Ubu ngubu rero GENDA : ngutumye kuri Farawo kugira ngo uvane mu Misiri Abayisraheli, umuryango wanjye.”
Niyo mpamvu njye n’Abataripfana b’Ishyaka ISHEMA kimwe n’abafatanyabikorwa bacu bo muri Nouvelle Génération dukomeje umugambi : TUGOMBA KUGENDA.
Icyumweru cyiza kuri mwe mwese muharanira ko ubwigenge bw’abana b’Imana bwakura bugasagamba.
Uwanyu Padiri Thomas Nahimana.


text:
Ni izina ryandikwa mu buryo butandukanye bitewe n’igihugu umuntu akomokamo , bamwe bandika Robinah, Robbinah, Roubinah, Robiner , Robena, Robynne, Robyna, Robinia, Robeena n’ukundi gutandukanye.
Ku bahungu usanga bitwa ba Robert, Reuben, Rubin, Reuben, Robbyn, Robyn n’andi atandukanye.
Bimwe mu biranga ba Robina
Robina, ni umuntu ukunda gutembera no gukora ibintu byose bituma ataza kwisanga awenyine.
Bitewe n’uburyo ari umuntu uteye ubwuzu, usanga ahorana n’abantu benshi bamusuye cyangwa se bari kumwe mu bikorwa bitandukanye, ntabwo akunda kuba wenyine.
Ni umuntu ugira umutima woroshye, amarangamutima ye aba hafi, azi gukunda abantu no kubashimisha ariko akifuza ko nawe ariko yabigirirwa.
Azi kuganira, kwiyegereza abantu ariko kandi abandi bashobora kumugiraho ubushobozi bwo kumujyana mu byo bifuza kuko asa n’utigirira icyizere kandi akajya iyo bigiye.
Ni umuntu ukunda ibintu bikozwe neza, bisa neza, ibyo bituma rero aba umuntu uzi kurimba , wiyitaho kandi umenya ibijyanye n’ubwiza byose.
Amarangamutima ye aba hafi, niyo umukomerekeje mu magambo usanga ahise atakaza icyizere akareka n’ibyo yabashaga gukora neza.
Iyo umuhaye uburenganzira cyane arigenga agakabya, biba bisaba ko agenzurwa akabona ko hari umuntu umuri hafi.
Iyo akiri umwana aba akeneye kwitabwaho, agashyigikirwa kandi agaterwa umwete kugira akure yigirira icyizere.


text:
Iyi nyandiko yahise bwa mbere kuri Shikama kuri 4/6/2014
Banyarwanda,
Banyarwandakazi bavandimwe,
Mbasuhuzanyije intimba n'agahinda kenshi kubera akababaro n'ishavu mfite nterwa n'imikino ya cyana cyangwa imwe twita iya kiboyi, Kagame n'agatsiko ke bakomeje gukinira ku banyarwanda n'abaturanyi bacu.
Mbere yo kugirango mbamenyeshe uwo ndiwe, ndagirango mbanze mbasobanurire mu ncamake impamvu itumye mfata ikaramu n'urupapuro nkandika kandi nkaba niyemeje gukomeza kugeza Abanyarwanda bakize iyi ngoyi y'abantu mbarwa batagira umutima namba.
Maze kubona akaga abantu bariho, noneho agahomamunwa kakaba ifungwa ry'abanyapolitiki ku mpamvu z'ubwende gusa, maze byagera ku gatereranzamba ugakubitwa n'inkuba umaze kubona ishyano ryagwiriye inzirakarengane Lt Mutabazi Joel n'abo baregerwa hamwe, na Kizito Mihigo nawe n'abo bari kumwe.
Ibyose byose biza byiyongera ku gikorwa cy'ububwa kigayitse cyane, aho Kagame na za nkundarubyino ze, bapanze guhitana Col Patrick Karegeya mu gihugu cy'Afurika y'Epfo aho yari yarabahungiye.
Ibi byose maze kuvuga hejuru, iyo byiyongereye ku kaga, amakuba n'ishyano byagwiriye igihugu cy'u Rwanda kandi byose nyirabayazana ari umwe, umugabo udashyitse ariko mu kumena amaraso akarusha ibigango Goliath wo muri Bibiliya, bituma nibaza ikibazo nti :
"Eseko abasivile bahagurutse bagahangana n'ingoma y'igitugu kirenze ya Kagame n'Abanyabufumbira be, nkanjye w'umusirikare wabanye n'abo bose nkaba nanazi ibibi bakoze banagikora, kuki ntahaguruka ngahorera izinzirakarengane hanyuma nkanagira uruhare mu kubohoza abari kuborera mu munyururu kandi barengana?"
Kugirango uru rugamba rukomeye tubashe kururangiza bidatinze kandi bitworoheye, reka tubanze twibwirane kugirango dukomezanye tuziranye.
Nataye amashuri nsanga FPR inkotanyi mu mashyamba
Ndi Umusirikare wa RDF kuva muri 1993 ubwo yari APR. Ninjiye ntorotse ishuri hamwe n'abandi basore bane, ubwo twigaga mu ishuri ry'Abaseriziyani ribarizwa Kimihurura Umujyi wa Kigali, abenshi bakaba barizi nka I.F.A.K cyangwa Don Bosco.
Imodoka yaradutwaye ituruhukiriza ahitwa Kaborogota mu Mutara, nuko nyuma yo kuruhuka dutangira ibyo Inkotanyi zita amafunzo. Tumaze gupasinga nyuma y'ibyumweru bibiri twinjijwe muma batayo(nzagira igihe cyo kubibagezaho byose kuko ubu ndi mu ncamake), icyo gihe twari turi mu mishyikirano na Leta yariho, nuko mu mabatayo twarimo batangiye kubarura abantu babaye muri Kigali cyangwa bayizi neza. Nibwo nanjye nabaruwe muri abo hanyuma bajya kuduha inyigisho.
Izo nyigisho zabereye ku Mulindi wa Byumba dufashwe neza nk'aho tutari abasirikare b'inyeshyamba. Mubyo twatojwe tukanigishwa(ariko nzabigarukaho byose neza), ni uburyo tugomba kwitwara muri Kigali tukabamo ntawe udutambuwa(ndlr: ntawatumenya) ko turi Maneko kandi tukagerageza gutunganya mission yose duhawe.
Twagabanyijwemo ibice byinshi :
1. Hari abagombaga gutera amagrenades.
2. Hari abagombaga kwica Abayobozi batavugaga rumwe na Leta ya Habyarimana kugirango icyo gikorwa kimwitirirwe.
3. Hari itsinda ryatojwe neza mission yaryo ikaba kujya kuba ku nshuti za hafi z'abantu b'inshuti (intimate friends) b'umuryango wa Habyarimana. Ndahamya ko n'ubwo ntari mu bateguye igikorwa cyo kwica Habyarimana, Kagame yari afite umugambi wo kumwica aciye ku muryango we biturutse ku makuru yatanzwe n'inshuti zabo bitewe natwe intasi zaboherejweho.
Iki gikundi nicyo nagiyemo nk'umuntu wari uzi neza Kicukiro, Kanombe, Remera, Kimihurura na Kimironko. Noherejwe kuneka inshuti ya mubyara wa Habyarimana wari uzwi ku izina rya Rujigo akaba yari atuye hafi yo mu Kabagari I Kanombe mu nzu iteye karabasasu cg irangi(niba nibuka neza) ry'umuhondo utijimye. Haramutse hari umuntu ukiriho umuzi neza yamfasha kubyemeza kuko na nyuma tumaze gufata igihugu, Col Gashumba yarongoye umukobwa wari uhatuye ariko mu rwego rw'imbohozanyo.
Umugabo noherejweho kuneka, yari atuye i Remera ya Kigali, mpaba ndi umuboyi wo mu rugo. Uburyo twinjiye muri Kigali, akazi twagombaga gukora kari ako ububoyi mu ngo zikomeye, ubuzamu n'ubufundi. Iyo gahunda yo kwica Habyarimana ihushwa taliki ya 06/04/1994, n'ubundi akaduruvayo kenshi kari kuvamo Jenoside cyangwa mass killings kari kateganyijwe vuba kuko twari twamaze guhabwa briefing ko tugomba kuba standby igihe icyo aricyo cyose ikintu kidasanzwe gishobora kuba.
Ayo mabwiriza twayahabwaga n'abayobozi bacu bazaga kudusura bigize abo mu muryango. Gihamya cyane yabyo ni uko batangiye kudusigira imbunda ariko zishwanyaguje bakaduha na magazines nk'eshanu zicurikiranyije. Abaduhaga amabwiriza babaga muri CND ahari ingabo za Lt Col Charles Kayonga. Amazina yabo nibiba ngombwa nzagenda ntangaza ayo nibuka ndetse nibukiranye n'abandi.
Habyarimana amaze kwicwa, nitwe twagize uruhare mu kuyobora za platoon zabaga ziri kwadivasinga(ndlr:zicuma zigira imbere) mu Mujyi wa Kigali. Hari byinshi birebana n'igihe twari turi muri Kigali igihe cy'imishyikirano ndetse na nyuma y'aho tumaze gufata igihugu, ariko tuzagenda tubiganiraho buhoro buhoro; gusa icyo nshaka gusimbukiraho ni uburyo agastiko ka Kagame kari gucanga amakarita kugirango karebe ko bwacya bukira kabiri, gahohotera inzirakarengane nka Late Karegeya P., Lt Mutabazi Joel n'abo bari kumwe, Kizito Mihigo n'abo barikumwe, ...
Nifatiyeho urugero, buri wese yabona ko abo bose barenganyijwe kuko usibye Kizito Mihigo, abandi bose nabanye nabo ndabazi bihagije.
Mpereye nko kuri Late Col Karegeya, kuki Jenerali Majoro Fred Rwigema amaze kwicwa na Dodo ku mabwiriza ya Museveni, Majoro Kagame wamusimbuye ko atakurikiranywe na Perezida Jenerali Majoro Habyarimana Yuvenali ngo amutsinde I Mbarara cyangwa Kampala aho yirirwaga yihishe yahunze urugamba? Ni uko se Habyarimana byari kumunanira? Ntabwo byari kumunanira kuko yashoboye kuzana Col Biseruka amugeza imbere ye kandi Col Biseruka yari umusirikare wo mu rwego rwo hejuru wabyigiye ureke Major Kagame wari ufite amashuli ane gusa ya Secondary school!
None se kuki Kagame yakohereza Lt Col Gakwerere hamwe n'uriya Muswayile Apollo Karegeya yizeraga cyane, ngo bajye kuniga Karegeya kuko atishimiye ibyo Leta mbi yica, yiba, yanganisha abantu, iduteranya n'Ibihugu duturanye, igakenesha rubanda ariko iruteranya ishaka ko ubwoko bw'abahutu buba ibicibwa?!
Usibye ko mwabifata nk'aho nishongoye ku batarize, mumbabarire ariko ndashaka kwerekana ko kuyoborwa n'injiji nka Kagame wikojeje mu ishuri gusa, ari ukunyagwa zigahera. Nonese ko yishe Karegeya, none ibitekerezo by'uyu mugabo akaba atarabyishe, yibaza ko Karegeya ari imbwa nkawe ku buryo atahorerwa?
Nahagarare abone, yiyemeje kumanika agati yicaye mu ntebe yibye Abanyarwanda mu Rugwiro, ariko aho atandukaniye n'abandi ni uko we atazabona amahirwe yo guhaguruka ngo akamanure. Kuba yarampushije ubugira gatatu, yarangiza agahitana uwo nubahaga ariwe Col Karegeya, igisigaye ni ukuzamujugunyira imbwa ze z'Abafumbira bakaba aribo bamugabana nubwo bazaba bagabana ikidashyitse.
Reka ndeke afande Karegeya akomeze yiruhukire mumahoro, ahubwo nibande kuri Lt Mutabazi n'umuhanzi Kizito Mihigo.
Lt Mutabazi, umusirikare tunganya ipeti kuko nanjye mpunga Kagame na Nziza muri 2009 nari mfite ipeti rya Lieutenant, mbabwiye uko byangendekeye mwasanga Lt Mutabazi ariwe wansimbuye nk'uko nanjye naje nsimbura S/LT Ben Rutabana(abenshi muramuzi ni umuhanzi wacitse Kagame yenda kumucagagura).
Nk'uko natangiye mbibabwira ko nari intasi muri Kigali, n'ubundi turangije intambara aho abandi bagiye kurwana muri Congo, njye na bamwe mubo twakoranye twikomereje umwuga wacu wo gutata( kuneka). Njyewe noherejwe gukorera cyane muri private sector, ahabarizwa ifaranga. Ndavuga mu bacuruzi n'abanyenganda. Icyo gihe Boss wanjye yari mubyara wa Kagame, akaba ariwe Lt Rushema (umwe usa n'uhetse inyonjo abacuruzi bakomeye baramuzi), nawe akuriwe na Major Jack Nziza umwana w'icyama.
Abacuruzi twabakurikiranaga umunsi ku wundi, ubonye akanyungu gatubutse izina rye rikarara rigeze kwa Boss wa Nziza ariwe Kagame, nawe agatanga itegeko muri secretariat ya FPR, bakohereza intumwa zijya gufata sheki kuri wa mucuruzi mu cyitwa umusanzu w'icyama. Kugirango tubagenzure neza ariko tuneka n'abandi basivile basanzwe, noherejwe mu ishuri ntegekwa gukurikira section ya Comptabilité(muri secondary) na Gestion (muri University).
Ubuzima bwari bwiza cyane kuri njye kuko utwo Nziza na Rushema basigaga bamaze kwambura abikorera ku giti cyabo, nanjye naboneragaho. Nirirwaga mpinduranya imodoka z'abacuruzi mbisikana na Capt Rushema nawe arikwaccelera Benz(ndlr:gutwara) nshya umucuruzi runaka yabaga yatumije. Aba bagabo bahuye n'akaga ikibazo ni uko ntacyo bakora ngo bikize ziriya mbwa zabayogoje kandi bafite amafaranga! Ariko ntawamenya wasanga bashaka gushyira ubwenge ku gihe ari uko batakigira n'ayo gutega Taxi. usibye ko icyo gihe, muri system y'icyama bahita bagukurikiza ba Seth Sendashonga ngo utazavuga akari i Murori.
Umunezero wanjye wo kurya iby'abacuruzi ntaruhiye waje kurangira ubwo nahabwaga mission impossible. Afande Nziza yarampamagaye ambwira ko ngomba kumugeraho byihuse(amataliki nzagenda nyabagezeho), nkigera kuri office ye yaranganirije n'ubwuzu bwinshi ku buryo byanteye impungenge zo kubona umuntu unduta cyane mu mapeti n'imyaka, amfata nka mugenzi we.
Yakomeje anganirira uburyo ubuzima bwanjye ari bwiza nanjye mubwira rwose ko nezerewe ntacyo mbuze ko mbeshye byaba ari ugushinyagura. Nyuma yaje kumbwira ko niba tutagize icyo dukora nanjye nkabigiramo uruhare rukomeye, umunezero mfite uzashira mu gihe gito cyane kuko Afande Kayumba Nyamwasa yiyemeje kudukura amata mu kanwa akimika abahutu naho twe bakatwohereza mabuso cyangwa mu rwobo nk'uko twabigenje kuri bene wabo. Yakomeje ambwira ko Afande mukuru(Kagame) afite amabanga akuye mu nzego zikomeye zo hanze ko Afande Kayumba yamaze kurangiza umugambi wo gukora putsch kandi abantu bose bari abatoni kuri Kagame bazicwa nabi.
Ibyo yansabaga bisa neza nk'ibyo Rutabana, Mutabazi na Kizito basabwaga kwemera.
Nagombaga gufungwa hanyuma bakampitisha kuri TVR nkemeza ko nkorana na Kayumba Nyamwasa mu mugambi wo guhirika ubutegetsi no kwica Kagame, hanyuma bakampa n'amazina y'abacuruzi nari gushinja ko batera inkunga uwo mugambi. Mbere y'uko nkora icyo gikorwa nari kumara nka 1month(ukwezi) nambaye uniform na rank(amapeti) nkazenguruka mu bantu banzi muri Kigali(Kuko nari nsanzwe nzwi cyane muri Kigali nanjye nari Star nka Ben or Kizito), ku buryo gahunda nitangira abantu bazambona mu makuru bazemeza ko atari ibihimbano.
Yakomeje ambwira ko ntagira impungenge ku bacuruzi nashinja kuko umurimo wabo waba ari ukwemera icyaha hanyuma Kayumba n'abandi bashaka bamara gufungwa ba bacuruzi bakagirwa abere bakarekurwa ndetse bagahabwa n'amafaranga. Naho njyewe yambwiye ko nubwo nagaragara kuri TVR nk'ufunzwe, ntazigera nkandagira muri gereza ahubwo nzahita noherezwa gukora masters muri America kandi ngasiga mpawe inzu nziza n'amafaranga menshi y'imperekeza, ubundi Afande mukuru we akanshimira ku giti cye(aha yazunguje amaboko ambwira ko ibyo yanshimira we atabizi).
Nabaye nk'uwemera ariko igitima kidiha nawe arabibona ko mfite ubwoba. Yambwiye ko ntagira impungenge ko kandi yakoze ikosa kubimbwira mbere kuko hari undi nakwizera cyane wampa icyizere gihagije. Uwo nta wundi ni Kagame yambwiraga.
Nahise mpabwa abasirikare bo kundinda bishoboka ko bagirango ntagira uwo menera ibanga kandi ntegekwa kujya kuba mu kigo i Kanombe. Nyuma y'umunsi umwe gusa Nziza yantumyeho mugeze imbere ambaza ko ubwoba bwashize. Nihagazeho mubwira ko nta bwoba nagize ahubwo ari uko iyo umuntu yumvise ikintu bwa mbere bifata akanya ko kugirango acyiyumvishe neza kimwinjiremo.
Nuko ambaza ko ndi tayali(ndlr:niteguye), mba ndetse gusubiza, maze arangije asa n'unyuka inabi ko niba ntabishobora nabireka bagashaka abandi. Namubwiye ko nta kijya kinanira umusirikare watojwe. Arangije ambaza niba ndi sure koko kuko hari undi ngomba kubyemerera. Namubwiye ko nta kibazo na gato agomba kungiraho, ni uko ahita akoresha phone yo muri office, abwira umuntu Kagame) mu cyongereza ngo the guy is ready.
Kagame nawe aramusubiza ngo let me talk to him, niko kumpasa combine ya telephone ngo tuvugane. Yambwiye ko niba koko ndi ready bimvuye ku mutima, arateganya guhura nanjye tomorrow. Guhura nawe ntibyashobotse kuko natorotse iryo joro bigoranye cyane, cyane koko, hanyuma Col Karegeya icyo gihe yabaga South Africa, yaramfashije cyane ku buryo ibye nzabigarukaho ubutaha. Nkaba nifuje kuba ncumbikiye aha kuko biri gutuma nibuka byinshi.
Reka mbashimire nanabararikire ibirambuye kuri Late Karegeya, uko mbona ibya Kizito n'icyo tugomba gukora mu gihe cyihuse.Nkaba mbasaba ibi bikurikira :
- Niba wumva ko amahano yagwiriye u Rwanda hari aho yaba yaragukoze,
- Niba wumva urupfu rwa Karegeya hari aho rwagukoze,
- Niba wumva gufungwa no gushinjwa ibinyoma byakorewe Kizito Mihigo, Lt Mutabazi n'abandi hari aho byagukoze,
- Niba wumva impfu n'irigiswa ry'abantu bagiye batandukanye mu Rwanda no hanze yarwo hari aho byagukoze,
- Niba wumva ifungwa ry'Abanyapolitiki batavuga rumwe na Kagame hari aho ryagukoze,
Shyira ugushaka mu mutima wawe ko ugomba gufatanya natwe guhirika ababikoze, twese dufatanyije na opposition igeze kure muri uwo mushinga ariko by'umwihariko kuri njye ukamfasha kubaka kuri Foundation Karegeya yasize ashinze. Byose nzabibagezaho Imana nikomeza kundinda kandi tuzatsinda nta kabuza.
Imana ikomeze ibarinde, murakoze!
Uwanyu,
Bakizimbwa Paul Kizito
shikamaye.blogspot.no


text:
Joriji in joriji koko n: ibyifuzo bye
Joriji in joriji koko n: ibyifuzo bye
ahubwo hagenwe amafaranga runaka fatizo,agaragaza neza ko umuntu yakwihangiramo umurimo wabasha gutunga umuryango neza bitagoranye,noneho umuntu ajye asinyishwa contract itarengeje igihe ayomafaranga yaba yayahembwe,then uwamaze kuyabonaho amere nkuwageze muzabukuru.
nibwo hazabaho isaranganya mukazi
Mwiriwe neza . Joriji Banete ndagushimiye ku bitekerezo byiza kandi byuzuye ubuhanga n’ubushishozi utanze. Njye ndemeranwa nawe cyane.
Nzi Company ibigenza gutya kandi irunguka cyane, ikoresha abakozi benshi , bagakora shift bituma akazi kabo kagenda neza cyane .
Nizeye ko Minisitiri w’Umurimo ni izindi nzego bireba bazabyigana ubushishozi bigashyirwa mu bikorwa.
Murakoze cyane.
Imana ibahe umugisha cyane.
Joriji ararenze rwose,ahubwo ndamusabye azandikite na LALGa uburyo ikoreshamo ibizamini ntibinyuze mumucyo.ikirengagiza uwatsinze igashyiramo abafite amafaranga(abaswa).
Joriji ararenze rwose,ahubwo ndamusabye azandikite na LALGa uburyo ikoreshamo ibizamini ntibinyuze mumucyo.ikirengagiza uwatsinze igashyiramo abafite amafaranga(abaswa).
iki cyagabanya ubushomeri buri hanze aha
iki cyagabanya ubushomeri buri hanze aha
iki cyagabanya ubushomeri buri hanze aha
Hahaha! Ubu koko Joriji atatubeshye iki gitekerezo ntiyaba yaragiteruye mu kindi gihugu?
ahubwo se habanje hagakemurwa ibibazo byibirarane abakozi bagombwa nabakoresha birenze umwaka mubigo bya Leta
Joliji komerezaho wandikire nabandi bayobozi ubafashe kubungura ibitekerezo kuburyo bakora ibintu biteza imbere igihugu cyacu kandi bishingiye kwiterambere rya benshi mubenegihugu. Ndagusabye uzarebe ukuntu wakwandikira RRA uyisabe yige byimbitse uburyo isoresha ba rwiyemezamirimo bato bagitangira bihabanye cyane nibyo abayobozi bakuru munzeho zitandukanye badukangurira batwigisha kwihangira umurimo. Usanga benshi bahomba kwikubitiro bitewe nimisoro bakwa itari kurugero baba bagezeho.
Dufatanye twubake igihugu cyacu tuzamurana.
Ubukungu bwe kwiharirwa nabagezeyo gusa.
Joliji komerezaho wandikire nabandi bayobozi ubafashe kubungura ibitekerezo kuburyo bakora ibintu biteza imbere igihugu cyacu kandi bishingiye kwiterambere rya benshi mubenegihugu. Ndagusabye uzarebe ukuntu wakwandikira RRA uyisabe yige byimbitse uburyo isoresha ba rwiyemezamirimo bato bagitangira bihabanye cyane nibyo abayobozi bakuru munzeho zitandukanye badukangurira batwigisha kwihangira umurimo. Usanga benshi bahomba kwikubitiro bitewe nimisoro bakwa itari kurugero baba bagezeho.
Dufatanye twubake igihugu cyacu tuzamurana.
Ubukungu bwe kwiharirwa nabagezeyo gusa.
Ntabwo uri joriji ahubwo uri umusava uzabaze gusa ibibera mu bizamini aho akazi bagaha umuntu utazi nokwandika izina rye nakumiro joriji we nukubyakira imana niyo yonyine izabikora kabisa twebwe twararize turihanagura dutegereje Imana yonyine
OYAAAA RWASE IBI NTIBYASHOBOKA
njye banze kundenganura kukizamini nakoze mumujyi kumwanya wa internal auditor bakihera akazi uwa 9 kuko avindimwe na kangwage njye ndisura naruwakabiri. yewe mumpe uburyo nanjye mwandikira
jori wuw!! gusa mwarimuse wa 40000 yagakora ate ?
jori wuw!! gusa mwarimuse wa 40000 yagakora ate ?
jORIJI AFITE IBITEKEREZO BIZIMA. aRIKOSE ICYO KUKAJYAMO MPORA MVUGA NGAHO NACYO NIMUKIVUGEHO!! URUGERO: UBUNDI NTIKAZAKOMEZA GUTANGWA NAZA BARINGA NKA LARGA IYO ZIDAFITE ICYO ZIMAZE!! NTIKAZATANGWA KAGENDEYE KU CYENE WABO NA RUSWA NKIBYO MPORA MBARANGIRA MU TURERE AHO BUCYA BAKUBWIRANGO ANDIKA WEGURE DUASHYIREMO UWACU CG BUCYA BABWIRA RUNAKA NGO HITA UFATA UBUDIREGITERI NTA KINDI IKIGENDEWEHO URETSE BYABINDI. MUREBE BYA BIZAMINI DUKORA NGO BIKORESHWA NA LARGA CG IBINDI NKAYO, BIGENDA BITE KUBAREBA KURE? NGAHO JORIJI NIYANARIZE YANDIKE AMABARUWA NABANDI MUMBWIRE
Joriji ni umuhanga ariko azabanze akore ubushakashatsi yumve niba abo ashaka ko baruhuka babyifuza ye kureba ku ruhande rw’abashomeri gusa bashonje,kuko uhembwa 300 000frw afite umwana wiga mu ishuri ryishyura 100 000frw,urumva yabyemera? byasaba ko uwanywa mitng anywa suruduwiri!!!!!!!!
Uyu mugabo Joriji ibitekerezo bye ni byiza wenda abantu babyigaho. Ariko yatekerereje abanyakigali gusa. uyu mubyigano avuga uba kigali kandi akazi gakorerwa henshi mu gihugu. Ese ahataba umuvundo utuma abantu bataha batinze cyangwa bakererwa kukazi ho bimeze bite? Ikindi iyo umwana afite umugati cgwa ikijumba ukamubwira uti mpa nshuneho, ahita ahisha amaboko mumugongo akakubwira ngo ndiyangiye.Ibyo abana benshi barabikora. Burya rero bifite icyo bisobanuye kuri kamere muntu. Joriji utekereza ko wagabanyiriza umuntu umushahara ntiwibaze ko ari ikintu cyoroshye.
Mbega Joriji!!!
uri uuhanga kabisa ahubwo bazagushake bakugire uudepite utekereza kure kuko ubona ko naya masaha ya pose yavaho bityo anytime umuntu agiye gusaba service isaha za pose ntizimufate cyangwa ngo asange bagiye muri pose. ndetse bashaka amasaha y’ akazi bakayongera bakajya bagera saa mbiri ariko abashomeri mbona birirwa bafite j’ ai l’ honneur tukareba ko bagabanuka ndetse na ba bandi birirwa bavuga ngo bahange imirimo nabo bakajya kugerageza kuyihanga muri 1/2 bahembwa no muri ayo masaha baba batakoze bityo bagatanga akazi. Komereaho Joriji we ariko sinzi niba igitekerezo cyawe kizagerayo
mwarimu wa primaire ahembwa ibihumbi 45.kandi aravunika pe kuburyo ndetse shift arayikeneye.ariko se nitugabanya kabiri hazasigara iki?
Ubwo byemejwe byareba.buri wese ufata umushahara!!! Ntawusigaye, iki cyakemura byinshi ibindi bigapfa ntumenye uwo byapfiriiyeho!!!!!! Reba.professorat.muri primary ibyo yakoze,,,,,,, umwarimu aragera mu ishuri akiyicarira isaha yashira hakaza undi.......jye simbishyigikiye na gato
Joriji ndabona yitaye ku bashomeri, kuki atabonako ibi bishobora kubyara izindi ngaruka:
1.Kubura ubazwa raport y’akazi, kuko niba hari ibyapfuye kuri post runaka bashobora kwitana ba mwana,
2.Nkanjye ndivugira mu gisata cy’Ubuzima kko nicyo mbamo, aho ushobora gukora amanywa n’ijoro.
Hari service zisabako ukora umunsi wose, kugirango hatagira ibipfa
3.Traffic Jam iziyongera kuko haratega doule y’abari basanzwe batega.
Nasobanure uburyo bizagabanya umuvundo kandi hari abazaba batega bakajyaho abandi bakavaho.
Ikigitekerezo cya Joriji nicyizacyane
cyubahirijwe cyateza igihugu imbere.
Ikigitekerezo cya Joriji nicyizacyane
cyubahirijwe cyateza igihugu imbere.
Hhhhh twizeko joliji ari umuntu utari uzi ubwenge ariko uyu we ni umuntu wumugabo ureba kure azashake irindi zina ritari joriji. Ariko ibintu uvuze ni ukuri gusa.kuko nababandi ujya gusaba servise bicaye miri Bureau ugasanga barimo kwinanura ngo bavuye muri pose ntibakongera kugaragara. Nabashomeri bagabanuka na babandi bumva ko aribo bashoboye hagaragara nabandi baberekako buri wese yakora.Tnx Joriji ujijutse kandi ureba kure.
Ubwo n’uwo Ministre wandikiye azajya akora igice cy’umunsi? dusobanurire!
Ahubwo se ko numva uyu mutype ibyo avuga afite ukuri njyewe nishimiye uburyo yatekereje kuri kino kintu gusa ikibazo bivigwe nande se ninde wabigeza mu nteko
Uyu Joliji afite ubwenge burenze ubukenewe
Uyu Joliji afite ubwenge burenze ubukenewe
Ibintu joriji avuze nibyo %%tuu


text:
REG yakunze kuvugwaho igihombo giturutse ku muriro w’amashanyarazi utakara utaragera ku baturage bitewe n’imiyoboro ishaje, abatawishyura uko bikwiye n’izindi mpamvu zitandukanye.
Mu kiganiro ubuyobozi bwa REG bwagiranye n’abanyamakuru ku 20 Mata 2018, bwavuze ko bwashyize imbaraga nyinshi mu kugabanya icyo gihombo.
Umuyobozi Mukuru wa REG, Ron Weiss, yagize ati “Twabashije kugabanya igihombo kugeza munsi ya 20 %. Tubara ko nibura kimwe cya kabiri y’icyo gihombo gituruka mu bya tekiniki. Irindi 10 % ni ibijyanye n’ubucuruzi. Igihugu cya mbere ku Isi cyabashije kugabanya igihombo ku muriro ku rwego rukomeye cyageze hagati ya 6 na 8 %.“
Yakomeje agira ati “Nkeka ko icyo tugomba gukomeza gutekerezaho ni ukugabanya igihombo giturutse mu gucuruza umuriro ariko turanatekereza uko twagabanya igihombo gishingiye kuri tekiniki, ari nako tuvugurura imiyoboro.”
Umuyobozi w’Ikigo gishinzwe gukwirakwiza umuriro w’amashanyarazi (EUCL), Maj Eng Kalisa Jean Claude, yavuze ko buri mwaka bihaye intego yo kujya bagabanyaho igihombo kingana na 2 % (hagati ya miliyari imwe na miliyari ebyiri z’amafaranga y’u Rwanda).
Maj. Eng Kalisa yavuze ko banashyizeho ingamba zo kurwanya abiyitirira REG ari nabo bafasha abaturage kwiba umuriro.
Umwaka ushize REG itangaza ko yahuye n’ibirego bisaga 216 by’abiyitiriraga abakozi b’urwo rwego, bakiba amashanyarazi.
Kalisa yagize ati “Twazanye igitabo gikubiyemo uburenganzira umufatabuguzi afite , cyerekana iyo agize ikibazo aho abaza? Abaza nde ? ibyo byose uko abafatabuguzi bacu bazarushaho kubisobanukirwa, niko batazajya basanga abatwiyitirira noneho abo babure ababagana kandi uretse n’icyo gitabo, turabakurikirana .”
Ku mwaka REG igira igihombo cya miliyari zigera ku 10 Frw.
Umwaka ushize hashyizweho itegeko rihindura kandi ryuzuza itegeko rigenga amashanyarazi mu Rwanda, rigamije gukaza ibihano ku bantu biba umuriro w’amashanyarazi n’ibikoresho bikoreshwa mu kuwukwirakwiza ndetse n’ibihano ku bantu banze gutanga amakuru kuri ibyo byaha.


text:
Dore impamvu Bibiliya iziririza bikomeye gukora imibonano mpuzabitsina mbere yo gushyingirwa
Yanditswe na Imanishimwe Dieudonne March 30, 2017
Bibiliya ihana mu buryo budasubirwaho ubusambanyi n’imyitwarire mibi mu gukora imibonano mpuzabitsina, none se gukora imibonano mpuzabitsina mbere yo gushyingiranwa bifatwa nk’ubusambanyi ? Dukurikije ibivugwa mu 1 Abakorinto 7:2, “yego” ni […]
Bibiliya ihana mu buryo budasubirwaho ubusambanyi n’imyitwarire mibi mu gukora imibonano mpuzabitsina, none se gukora imibonano mpuzabitsina mbere yo gushyingiranwa bifatwa nk’ubusambanyi ? Dukurikije ibivugwa mu 1 Abakorinto 7:2, “yego” ni igisubizo cyumvikana : “Ariko kuva hariho ubusambanyi, umugabo wese agomba kugira uwe mugore, n’umugore wese kugira uwe mugabo.” Muri uyu murongo,
Pawulo ahamya ko gushyingiranwa ari “umuti” uvura ubusambanyi. Mu 1 Abakorinto 7:2 havuga mu by’ukuri ko, bitewe n’uko abantu badashobora kwifata kandi abenshi bakaba bakunze gukora ubusambanyi batarashyingirwa, abantu bagombye gushaka abafasha. Maze bagashobora guhaza irari ry’imibiri y’abo biciye mu nzira nziza.
Kuba mu 1 Abakorinto 7:2 bashyira mu buryo bugaragara gukora imibonano mpuzabitsina mbere yo gushyingiranwa mu bisobanuro by’ubusambanyi, imirongo yose ya Bibiliya ihana ubusambanyi, nk’icyaha, nayo ifata gukora imibonano mpuzabitsina mbere yo gushyingiranwa nk’icyaha. Gukora imibonano mpuzabitsina mbere yo gushyingiranwa, biri mu bisobanuro Bibiliya itanga ku busambanyi. Hari Ibyanditswe Byera byinshi bivuga ko gukora imibonano mpuzabitsina mbere yo gushyingiranwa, ari icyaha (Ibyakozwe n’Intumwa 15:20 ; 1 Abakorinto 5:1 ; 6:13, 18 ; 10:8 ; 2 Abakorinto 12:21 ; Abagalatiya 5:19 ; Abefeso 5:3 ; Abakolosayi 3:5 ; 1 Abatesalonike 4:3 ; Yuda 7). Bibiliya ishyigikiye kwifata burundu mbere yo gushyingiranwa. Imibonamo mpuzabitsina hagati y’umugabo n’umufasha we nibwo buryo bwo gukora mibonano mpuzabitsina, bwemewe n’Imana (Abaheburayo 13:4).
Inshuro nynshi cyane, twibanda ku ruhande rwo “kwishimisha” mu mibonano mpuzabitsina, tukirengagiza ko hari urundi ruhande rwo—kubyara. Guhuza ibitsina hagati y’abashyingiranywe birashimisha cyane, kandi niko Imana yabiteganyije. Imana ishaka ko abagabo n’abagore banezezwa n’igikorwa cy’imibonano mpuzabitsina mu rwego rw’abashyingiranywe. Indirimbo za Salomo n’ibindi bice byinshi bya Bibiliya (nko mu Migani 5:19) bigaragaza neza umunezero uba mu gukora imibonano mpuzabitsina. Ariko umugabo n’umufasha we, bagomba gusobanukirwa ko umugambi w’Imana mu gukora imibonano mpuzabitsina, harimo no kubyara abana. Niyo mamvu, iyo umugabo n’umufasha we batagombye gukora imibonano mpuzabitsina mbere yo gushyingiranwa, kuko ari ibintu bibi kabiri—bashimishwa no gukora imibonano mpuzabitsina batemerewe, kandi bakagerageza n’amahirwe yo gutanga ubuzima, batubahirije gahunda y’umuryango Imana yageneye buri mwana.
Mu gihe gukora ibyo bidashobora kubabuza gutandukanya icyiza n’ikibi, kabone n’iyo ubutumwa buri muri Bibiliya, bwerekeye gukora imibonano mpuzabitsina mbere yo gushyingiranwa, bwaba bwarubahirijwe, byatuma indwara zandurira mu myanya ndangabitsina zigabanuka, kugabanya gukuramo inda, kugabanya umubare w’abagore badafite abagabo babyarira iwabo no kugabanya inda zititeguwe, ndetse no kugabanya umubare w’abana bakura batazi ababyeyi bombi mu buzima bwabo. Kwifata ni yo politike yonyine y’Imana, ku byerekeye gukora imibonano mpuzabitsina mbere yo gushyingiranwa. Kwifata kandi ni byo bikiza ubuzima, ni byo birengera impinja, ni byo biha agaciro nyako imibonano mpuzabitsina, ndetse, cyane cyane, ni byo bihesha Imana icyubahiro.


text:
Umuraperi Danny Nanone ukunzwe cyane ku bw’indirimbo ze,inama yahawe na nyina umubyara akiri muto zo kutanjya mu tubyiniro kuko ngo habamo Abadayimoni yarabikuranye birangira bimugizeho ingaruka kuko atajya ataramira mu tubyiniro.
Umuraperi Danny Nanone yemeza ko akiri muto mu mashuri abanza yahanuwe na nyina umubyara ko mu buzima bwe agomba kugendera kure gutaramira mu tuyiniro (Night Club) kuko ngo habamo Amadayimoni atazamurarura akamutwara.
Danny yemeza ko izi nama yazikuranye kugeza ubu mu kigero ariho ngo ntashobora gutaramira mu tubyiniro kuko ngo n’iyo hari umukeneye ngo babe bahasohokera abyanga akamusaba guhurira ahandi.Ati:”Nkiri muto Mama yambujije kuzataramira mu tubyiniro.Mama yambwiye ko muri utwo tubyiniro habamo Amadayimoni(Satani) atazandarura akanwara.”
Aya makuru kandi ashimangirwa n’abahanzi bakunze kuba hafi ya Danny Nanone bemeza ko ngo Danny basabana bihagije ariko byagera mu kujya mu tubyiniro akabyamagana.Uyu muhanzi wahawe inama n’umubyeyi we ntawahakana ko zamugizeho ingaruka nziza kuko ari umwe mu bahanzi batangwaho urugero ku bw’imyitwarire ye no kubanira abandi neza.


text:
Blackheart, nonpathogenic Iki gikomere kiboneka ahari umwuka muke duhumeka mu kijumba kandi biroroshye kubona iyo ndwara. Hagati haba ari umukara kugeza ku bururu bujya gusa n’umukara, kandi ahatandukanya ahangiritse n’ahatangiritse haba hagaragara. Ahasa nk’umukara haba hakomeye. Agace kangiritse ntabwo gahumura kandi uko kwangirika gutuma hagati mu kijumba habamo umwanya. Iyo ndwara yiyongera iyo habuze umwuka mu bidukikije, cyangwa umwuka gihumeka kigenda gisohora muke bitewe n’ubukonje bw’inyuma(32k) cyangwa ubushyuhe bwa(96°-104°k). Bishobora kuba kandi iyo ubutaka bufite amazi menshi cyangwa ububiko budafite umwuka uhagije. Iyo urubuto rwangiritse rugira n’ingaruka ku gihingwa.
Indwara z'ibirayi-Ibimenyetso by’imbere: Umutima w’umukara
Blackheart, nonpathogenic Iki gikomere kiboneka ahari umwuka muke duhumeka mu kijumba kandi biroroshye kubona iyo ndwara. Hagati haba ari umukara kugeza ku bururu bujya gusa n’umukara, kandi ahatandukanya ahangiritse n’ahatangiritse haba hagaragara. Ahasa nk’umukara haba hakomeye. Agace kangiritse ntabwo gahumura kandi uko kwangirika gutuma hagati mu kijumba habamo umwanya. Iyo ndwara yiyongera iyo habuze umwuka mu bidukikije, cyangwa umwuka gihumeka kigenda gisohora muke bitewe n’ubukonje bw’inyuma(32k) cyangwa ubushyuhe bwa(96°-104°k). Bishobora kuba kandi iyo ubutaka bufite amazi menshi cyangwa ububiko budafite umwuka uhagije. Iyo urubuto rwangiritse rugira n’ingaruka ku gihingwa.


text:
Tariki ya 28 Mutarama, umunsi wa Demokarasi ukwiye icyubahiro cyawo.
1. Abanyarwanda benshi bakuze ndetse n’abakiri batoya bita ku mateka nyayo y’igihugu cyacu bibuka itariki ya 28 Mutarama 1961, umunsi abenegihugu bari barambiwe ubucakara bwajyanaga n’ubutegetsi bwa cyami na gihake, bahuriye i Gitarama maze bagatora ko Repubulika ikuye bidasubirwaho ingoma ya cyami. Iyi ntambwe ikomeye yaje gushimangirwa n’amatora ya Kamarampaka yabaye tariki ya 25 Nzeri 1961, nuko guhera ubwo buri munyarwanda yaba umutwa, umuhutu cyangwa umututsi, yaba umwega cyangwa umuzigaba, agira uburenganzira bwo kuba yatorerwa kuyobora igihugu.
2. Ubu hashize imyaka igera kuri 25 iyo taliki nziza ya 28 Mutarama itibukwa mu Rwanda ngo ihabwe agaciro kayo ndetse idufashe kwibuka, kuzirikana no gushima Abanyarwanda b’intwari nka Geregori KAYIBANDA, Dominiko MBONYUMUTWA , Yozefu HABYARIMANA GITERA, MUNYANGAJU n’abandi Barwanashyaka b’imena bagaragaje ko iyo rubanda ibyiyemeje ishobora guhambiriza ingoma zigize akari-aha-kajyahe bityo uwahekwaga akigenza!
3. Abataripfana b’Ishyaka ISHEMA ry’u Rwanda bibuka kandi bagahimbazanya ibyishimo bikomeye uyu munsi bazirikana ibyiza bya Demokarasi yashubije rubanda ububasha bwo kwotorera abayobozi bikajyana no kwizihiza isabakuru y’umunsi iryo shyaka ryavutseho: hari ku itariki ya 28 Mutarama 2013, mu mujyi wa Paris ho mu Bufaransa.
4. Reka twibutse ko Kongere y’ishyaka ISHEMA yateranye muri Mutarama 2014 yahisemo kandi tariki ya 28 Mutarama 2016 nk’umunsi wo kujya gukorera politiki mu Rwanda mu rwego rwo kwegera rubanda kugira ngo impinduka nziza Abanyarwanda basonzeye zigerweho binyuze mu nzira y’amahoro ishingiye ku biganiro bidafifitse. Uyu mwanzuro wanashimangiwe na Kongere yo muri Mutarama 2015 yagennye n’ikipe y’Abataripfana bazajya mu Rwanda baherekeje umukandida w’ishyaka ISHEMA ry’u Rwanda mu matora ya perezida wa Repubulika yo mu 2017. Kongere y’ishyaka ISHEMA ry’u Rwanda ni rwo rwego rw’ikirenga. Nta rundi rwego rushobora gusubira ku cyemezo yafashe dore ko imyanzuro ya Kongere iba ari amategeko ( Décrets) agomba kubahirizwa n’abagize Ishyaka.
5. Nanone kandi Kongere y’ishyaka ISHEMA ry’u Rwanda iherutse guteranira i Buruseli mu Bubiligi kuva tariki ya 15 kugeza kuya 17 Mutarama 2016 yashimye imyiteguro imaze gukorwa mu rwego rwo kujya gukorera politiki mu Rwanda hagamijwe guha rubunda amahirwe yo gusubirana uburenganzira bwo kwitorera abayobozi nta gitugu n’iterabwoba bashyizweho . Abataripfana bari muri Kongere bagiye impaka , bajya inama ku mpungenge zagaragajwe n’Abanyarwanda b’ingeri zose cyane cyane abari mu Rwanda maze bemeza imyanzuro yatangajwe tariki ya 17 Mutarama 2016
6. Usibye umwanzuro wo kujya gukorera politiki mu Rwanda wakomeje gushimangirwa nk’ihame ridakuka, Kongere yasanze ku bw’ineza y’Abanyarwanda cyane cyane Abakunzi b’Ishyaka Ishema bari mu hihugu hakwiye guterwa intambwe ya ngombwa yo kubanza kugerageza kuganira n’ubutegetsi buriho kugira ngo urwikekwe rw’uko Abataripfana bagenzwa no gusenya igihugu ruvanweho burundu.
7. Ni muri urwo rwego umwanzuro wa kabiri ugira uti: “Twongeye gushimangira ko Opozisiyo twiyemeje gukora idakwiye gufatwa nk’urubuga rwo kujya impaka za “ngo turwane”, gufunga umutwe no kwima amatwi abo tutavuga rumwe, ahubwo nibimenyekane ko icyo tugamije ari ugutanga ibitekerezo byubaka twirinda kuryamira ukuri kandi twihatira kugaragaza no gusobanura umushinga w’uko tuzayobora igihugu mu gihe rubanda izaba imaze kuduhundagazaho amajwi. (Opposition ouverte et constructive).”
8.Niyo mpamvu mu kwihatira gushyira mu bikorwa imyanzuro ya Kongere, twatangiye ibikorwa binyuranye byo kugerageza kuganira n’ubutegetsi bwa Leta ya Kigali kuko tudashaka gutaha mu Rwatubyaye dusa n’abagabye igitero. Turizera ko igisubizo kitazatinda.
9.N’ubwo tugitegereje igisubizo cy’ubutegetsi bwa Kigali, imyiteguro yo kugenda yo yararangiye. Bityo mu gihe Leta ya Kigali yaba itadusubije cyangwa se ikanga ko tuganira ntibizatubuza kujya mu Rwanda guharanira uburenganzira bwacu.
10.Intambwe yo gusezera abo twabanye mu mahanga izaterwa mu minsi itarambiranye.
11. Turifuriza Abanywarwanda bose umunsi mukuru mwiza wa Demokarasi, by’umwihariko turifuriza ABATARIPFANA bose isabukuru nziza.
Muhorane UKURI, UBUTWARI no GUSARANGANYA ibyiza by’igihugu.
UWEMERA NAZE DUFATANYE…….
Padiri Thomas Nahimana,
Umuyobozi w’Ishyaka ISHEMA n’Umukandida waryo mu matora ya Perezida yo mu 2017.


text:
Igisubizo: Bibiliya ivuga abantu batandatu bazwi biyahuye: Abimeleki (Abacamanza 9:54), Sawuli (1 Samweli 31:4), Uwatwazaga Sawuli intwaro (1 Samweli 31:4-6), Ahitofeli (2 Samweli 17:23), Zimuri (1 Abami 16:18), na Yuda (Matayo 27:5). Batanu muri bo bari abantu babi, abanyabyaha (nta mateka menshi avugwa kuri uyu muntu watwazaga Sawuli intwaro, ngo acirwe urubanza ku myitwarire ye). Abantu bamwe bafata Samusoni nk’icyitegererezo cyo kwiyahura (Abacamanza 16:26-31), ariko intego ya Samusoni yari iyo kwica Abafilisitiya, ntabwo yari iyo kwiyahura. Bibiliya isanga kwiyahura ari kimwe no kwica, kandi ni byo—ni ukwiyica ubwawe. Imana ni yo yonyine imenya igihe n’urupfu umuntu azapfa.
Dukurikije ibivugwa na Bibiliya, kwiyahura sibyo bigaragaza niba umuntu afite ijuru. Iyo umuntu udakijijwe yiyahuye, nta cyo aba akoze, uretse “kwihutisha” urugendo rwe rugana mu muriro utazima. Ibyo ari byo byose, uwo muntu wiyahuye ajya mu ihaniro uko bizagenda kwose, kubera ko yanze kwakira agakiza ahabwa na Kristo, ntabwo ajyayo kubera ko yiyahuye. Bibiliya ivuga iki se ku Mukristo wiyahuye? Bibiliya yigisha ko kuva twizeye Kristo nta kwizigama, tuzahembwa kubona ubugingo buhoraho (Yohana 3:16). Nkuko Bibiliya ibivuga, Abakristo bagomba kumenya ibirenze gukeka ko bafite ubugingo buhoraho (1 Yohana 5:13). Nta gishoboa gutandukanya Umukristo n’Urukundo rw’Imana (Abaroma 8:38-39). Niba “nta cyaremwe” gishobora gutandukanya Umukristo n’Urukundo rw’Imana, kabone n’iyo Umukristo wiyahuye yaba ari “ikiremwa”, icyo gihe kwiyahura bishobora gutandukanya Umukristo n’Urukundo rw’Imana. Yesu yazize ibyaha byacu byose, kandi n’iyo Umukristo nyawe, mu gihe ari mu makuba y’intambara y’umwuka no mu ntege nke, yakwiyahura, ibyo bizakomeza gufatwa nk’icyaha kibabarirwa n’amaraso ya Kristo gusa.
Kwiyahura buri gihe bifatwa nk’icyaha gikomeye cyane ku Mana. Dukurikije ibivugwa na Bibiliya, kwiyahura ni ubwicanyi; kandi buri gihe bifatwa nk’ikosa. Tugomba rero kudaha agaciro kanini agakiza k’umuntu wiyita Umukristo, nyamara akarenga akiyahura. Nta mpamvu n’imwe ishobora gutsindishiriza cyane cyane Umukristo, wiyambura ubuzima bwe. Abakristo bahamagarirwa kubaho kubera Imana, kandi umwanzuro w’igihe azapfira ni uw’Imana kandi Imana yonyine. N’ubwo hadasobanura neza kwiyahura, mu 1 Abakorinto 3:15 ni umurongo mwiza ugaragaza ko Umukristo wiyahuye “Azakizwa ubwe, ariko gusa nk’umuntu ukuwe mu muriro.”
Ikibazo: Umukristo atekereza iki ku muntu wiyahuye? Bibiliya ivuga iki ku muntu wiyahuye?
Igisubizo: Bibiliya ivuga abantu batandatu bazwi biyahuye: Abimeleki (Abacamanza 9:54), Sawuli (1 Samweli 31:4), Uwatwazaga Sawuli intwaro (1 Samweli 31:4-6), Ahitofeli (2 Samweli 17:23), Zimuri (1 Abami 16:18), na Yuda (Matayo 27:5). Batanu muri bo bari abantu babi, abanyabyaha (nta mateka menshi avugwa kuri uyu muntu watwazaga Sawuli intwaro, ngo acirwe urubanza ku myitwarire ye). Abantu bamwe bafata Samusoni nk’icyitegererezo cyo kwiyahura (Abacamanza 16:26-31), ariko intego ya Samusoni yari iyo kwica Abafilisitiya, ntabwo yari iyo kwiyahura. Bibiliya isanga kwiyahura ari kimwe no kwica, kandi ni byo—ni ukwiyica ubwawe. Imana ni yo yonyine imenya igihe n’urupfu umuntu azapfa.


text:
Abashakanye basabwa gukora ibishoboka kugirangi ingo zabo zikomere. Ni ibintu bikorerwa ntago byizana. Ibi rero ni bimwe mu byo bisaba :
1) Kureba icyiza kiri kubo tubana
Kenshi abantu bareba ibitagenda gusa nyamara iyo ureba ikibi gusa muri mugenzi wawe ni ukumufungirana mu kibi. Urebwa atyo yumva ntacyo yakora kugira ngo undi azishime, akagera naho yibaza niba aringombwa guhinduka.
Ni byiza rero gufata icyemezo cyo kureba icyiza akora, avuga, ukabimushimira,ukamutera inkunga.
2) Kwita kubo mubana mu tuntu dutoduto
* Kumenya icyo undi akunda, icyo akeneye ukakimushakira
* Kumenya no kwibuka iminsi mikuru ya buri wese
* Gusuhuzanya mu gitondo, ku manywa,gusezeranaho basohotse mu rugo, ninjoro bagiye kuryama, uwitsamuye akabwirwa “urakire”
* Kumenya kubwira undi ko ari mwiza, ko akwizihiye (niba utabivuze,abandi bazabimubwira bamutware umutima
* Niba umugore atwite, umugabo akarushaho kumwitaho, akamuherekeza kwisuzumisha kwa muganga. Uwo mwana n’ubwo aba ataravuka, yumva ari uw’ababyeyi bombi. Niba abashakanye barabyaye, umwana ntabe uw’umugore gusa, umugabo akamuba hafi, umwana yarira akamufasha kumuhoza, akamubikira, bityo bikereka umwana ko afitwe n’amaboko abiri.
* Niba hari aho abashakanye bagiye, kenshi umugore atinda yitegura kuko aba areba utuntu twinshi. Gutinda k’umugore birakaza umugabo, umwuka mubi ukagaragara, bagasohoka bijimye.
Byaba byiza umugabo amubajije icyo yamufasha nko gufashanya muri utwo turimo, utegura abana,impamba, gusasa se, kumva ibibazo by’abakozi, ibyo byose bituma umunezero uganza.
3) Kwibaza icyo wahindura mu myifatire cyangwa imvugo yawe
Nta mumarayika mu rugo, buri wese afite intege nke zibangamira abo babana. Ni byiza ko yakwibaza ibyo wahindukaho, mu gihe abo mubana bakubwiye kwikosora ugomba kwemera kwakira ibyo bakubwiye, kwiregura ntube aribyo ugira intego.
4) Gusaba no gutanga imbabazi
Akenshi abagabo ntibakunda gusaba imbabazi kuko babibonamo kwisuzuguza. Ababyeyi nabo n’ubwo basaba abana kubasaba imbabazi birabavuna kuzisaba abana babo. Ababyeyi basaba abana imbabazi bibera abo bana urugero bagasabana imbabazi nabo hagati yabo.
5) Akanya k’abashakanye n’akanya k’umuryango
Birakwiye ko abashakanye bagira umwanya wo gushyikirana no kwishimana kandi bakagira akanya k’umuryango, ababyeyi n’abana bagahura bakishimira kuba hamwe kuko byubaka ubumwe bw’umuryango
6) Kuganira ku bibazo by’urugo
Ingo nyinshi ntizifata umwanya wo kuganira. Abashakanye bari bakwiye kuganira ku bibazo binyuranye bireba urugo rwabo : amakuru yiriwe, uburere bw’abana, icungamutungo, gufasha abo bafitanye amasano, imikorere y’abakozi mu rugo,guteganya imbyaro, imibonano y’abashakanye n’ibindi.
Ababyeyi bagomba gufata umwanya wo kuganira na buri mwana,byaba ngombwa ko umwana ahanwa akumva ko ababyeyi bombi bumvikanye ku gihano yahawe. Uko ababyeyi bajya inama hagati yabo, bagomba no kuzigisha abana. Akenshi abana bafite ibitekerezo bitangaje kandi by’ingirakamaro.
Byakuwe muri raporo y’inama yateguwe na Women’s Legal rights Initiative yigaga ku ruhare rwo kurengera no guteza imbere uburenganzira bw’ abagore mu kubungabunga ubusugire bw’ingo n’umuryango nyarwanda muri rusange.
Ingamba 6 kugira ingo zikomere
Abashakanye basabwa gukora ibishoboka kugirangi ingo zabo zikomere. Ni ibintu bikorerwa ntago byizana. Ibi rero ni bimwe mu byo bisaba :
Labels: umuryango


text:
Igisubizo: Igihe itorero rizajyanirwamo ni kimwe mu bintu bigibwaho impaka nyinshi kandi bitavugwaho rumwe mu itorero ry’ubu. Hari impande 3 zihabanye: abavuga ko rizajyanywa mbere y’imyaka y’umubabaro izabaho ku isi, hagati muri iyo myaka, abandi bakavuga ko rizazamurwa nyuma y’iyo myaka y’umubabaro.
Mbere yo kujya impaka ariko, tugomba kubanza kumva impamvu hazabaho imyaka y’umubabaro no gutotezwa gukomeye. Ukurikije Daniyeli 9:27, hari igice cya 7 cy’imyaka 77 (imyaka 7) kitaraba. Ubuhanuzi bwose bwa Daniyeli buvuga ku myaka 77 (Daniyeli 9:20-27) bwerekeye ku gihugu cya Isirayeli. Ni igihe Imana izaba yitaye cyane kuri Isirayeli. Igice cya 7 giheruka iyo myaka 77, gikunze kwitwa imyaka y’umubabaro cyangwa itotezwa, kizaba ari igihe Imana izahagurukira Isirayeli by’umwihariko. Nubwo ntaho bivugwa ko muri iyo myaka 7 itorero rizaba ridahari, hakwibazwa impamvu itorero ryaba rikiri kw’isi muri icyo gihe.
Icyanditswe cy’ingenzi kivuga ku kujyanwa kw’itorero ni 1 Abatesalonika 4:13-18. Havuga ko abizera bose bazaba bakiriho, hamwe n’abazaba barapfiriye mu kwizera, bazasanganira Yesu mu kirere, hanyuma bakabana nawe ubuziraherezo. Nuko rero, kujyanwa kw’itorero ni igihe Imana izakura abayo ku isi. Pawulo akomeza avuga, mu 1 Abatesalonika 5:9, ngo “kuko Imana itatugeneye umujinya, ahubwo yatugeneye guheshwa agakiza n'Umwami wacu Yesu Kristo” 1 Abatesalonika 5:9. Igitabo cy’ibyahishuwe cyibanda cyane kuri iyo myaka y’umubabaro, gihanura uburyo Imana izasuka igikombe cy’umujinya wayo kw’isi muri iyo myaka. Byaba rero ari ukwivuguruza Imana isezeranyije abizera ko itabageneye umujinya wayo, hanyuma ikabagumisha kw’isi nabo bagasukwaho uwo mujinya. Kuba Imana yasezeranya abizera ko batazasukwaho umujinya wayo ari nako ihishura ko hari ubwo bazavanwa ku isi, bivuze byinshi.
Ikindi cyanditswe cy’ingenzi ku kujyanwa kw’itorero ni Ibyahishuwe 3:10, aho Kristo asezeranya abizera ko azabarinda “igihe cyo kugerageza” kizamanukira isi. Ibi bishobora kuvuga ibintu 2: cyangwa Kristo ubwe azaba hafi y’abizera mu gihe cy’igerageza abarinde kugerwaho naryo, cyangwa azabimura abajyane hirya y’iryo gerageza. Ibyo byombi byashoboka rwose. Ariko nanone, ni ngombwa kongera kwibuka icyo abizera bari gusezeranywa kurindwa. Si ukugeragezwa gusa, ahubwo ni “igihe cyo kugerageza”. Kristo ari gusezeranya abizera ko azabarinda icyo gihe kizabamo kugeragezwa, benshi bakunze kwita icy’umubabaro mwinshi.
Nuko rero, impamvu y’icyo gihe cyo kugeragezwa/gutotezwa, impamvu yo kujyanwa kw’itorero, ubusobanuro bwa 1 Abatesalonika 5:9, n’ubw’Ibyahishuwe 3:10, twe tubona byose bihuza mu kwerekana ko itorero rizajyanwa mbere y’icyo gihe cyo kugeragezwa. Hari ubushake bwo kwemera ko Bibiliya ibyo ivuga biba ari ukuri bitari imigani cyangwa amashusho, usanga yerekana ko kujyanwa kw’itorero bizabanziriza icyo gihe cy’igeragezwa cyangwa cy’umubabaro.
Ikibazo: Ugereranyije n’imyaka yo kujyanwa kw’itorero, igihe cy’itotezwa ryinshi, itorero rizajyanwa ryari?
Igisubizo: Igihe itorero rizajyanirwamo ni kimwe mu bintu bigibwaho impaka nyinshi kandi bitavugwaho rumwe mu itorero ry’ubu. Hari impande 3 zihabanye: abavuga ko rizajyanywa mbere y’imyaka y’umubabaro izabaho ku isi, hagati muri iyo myaka, abandi bakavuga ko rizazamurwa nyuma y’iyo myaka y’umubabaro.


text:
Abantu babwirwa iby’isuku ariko ntibabashake kubikurikiza uko bikwiriye, kandi ari inyungu zabo n’imiryango yabo. Hari abo usanga barya badakarabye n’igihe bavuye mu bwiherero, abandi bakamara icyumweru batarikoza amazi ku mubiri.
Kubera kubyuka abantu bajya mu mirimo itandukanye, isuku yo mu ngo ikunze guharirwa abakozi, kandi na bo ugasanga rimwe na rimwe hari ibyo baba badasobanukiwe mu kuyikora.
Mu nama y’abana ku nshuro ya 8 ku rwego rw’igihugu yateraniye i Kigali, nk’uko insanganyamatsiko yayo yavugaga, abana basobanuriwe uruhare rwabo mu kugira isuku bihesha agaciro.
Umunyamabanga uhoraho muri Minisiteri y’Ubuzima, Dr Ndagijimana Uzziel yasobanuye aho umwanda uboneka. Avuga ko mu byo kurya no kunywa bidasukuye neza, Ubwiherero budatunganye, imyambaro itameshe, kudakara intoki umuntu avuye mu bwiherero, kurira no kunywera mu kintu kidasukuye n’ibindi byanduza indwara zinyuranye.
Yakomeje avuga ko umuco wo gukaraba intoki abantu bavuye mu bwiherero utaragera kuri benshi.
Dr Ndagijimana yagize ati “90% by’abarwayi bagana ibigo nderabuzima mu Rwanda, baba barwaye indwara zikomoka ku isuku nkeya.”
Abantu baganiriye na IGIHE batuye mu duce dutandukanye tw’Umujyi wa Kigali no mu nkengero zawo abenshi muri bo batubwiye ko batibuka gukaraba iyo bavuye mu bwiherero.
Bangamwabo Yohani w’imyaka 28 akora akazi ko gutwara abantu n’ibintu mu mujyi wa Kigali ati” gukaraba ntawe ubyanze, ariko ikibazo ni uko hari igihe ujya mu bwiherero ugasanga nta mazi arimo, ugahita usohoka ukigendera; mu kanya ukaba uhuye n’umuntu murasuhuzanyije, mu kandi uhuye n’icyo kurya uraririye nta kibazo.”
Mukeshimana ati «Kubera ko isuku ari isoko y’ubuzima buri wese akwiye gufata ingamba, abagore bakegera abakozi bo mu rugo ntibabaharire gukora isuku bonyine, bakabigisha isuku yo mu gikoni; uko ikorwa haba mu koza ibyombo, kubihanagura n’ibindi.»
Zimwe mu ndwara zandurira mu kugira isuku nke mu ngo, aho abantu batuye ni nka tifoyide, Kolera, Macinya, inzoka n’izindi.
Ku bana bato iyo bagiriwe isuku bitewe n’intege nke z’umubiri wabo mu guhangana na zo, bakunze kurwara inzoka rimwe na rimwe bikaba intandaro yo kurwara izindi ndwara zikomoka ku mirire mibi nka bwaki, irungu n’izindi.
Uruhare rwa buri wese rukaba rukenewe mu rwego kwimakaza umuco wo kugira isuku mu ngo, hagamijwe kwirinda indwara zishobora gukomoka ku mwanda.


text:
Bagabo bagenzi banjye mungire inama. Mfite ikibazo kinkomereye. Hashize imyaka irenga 14 nshatse ariko niturabona urubyaro njye n’umugore wanjye. Twagiye kwipimisha ahantu hatandukanye harimo kwa Nyirinkwaya CHUK na Fayisal hose basanga umugore wanjye nta kibazo afite ahubwo arinjye ufite ikibazo cy’intanga nke zitihuta kandi zikaba zifite ubusembwa. Umugore wanjye amaze kugeza ku myaka 44 akaba avuga agiye gushaka uwamutera inda akabasha kubyara aho kugira ngo azahambanwe ikara.
Bagabo bagenzi banjye mungire inama. Mfite ikibazo kinkomereye. Hashize imyaka irenga 14 nshatse ariko niturabona urubyaro njye n’umugore wanjye. Twagiye kwipimisha ahantu hatandukanye harimo kwa Nyirinkwaya CHUK na Fayisal hose basanga umugore wanjye nta kibazo afite ahubwo arinjye ufite ikibazo cy’intanga nke zitihuta kandi zikaba zifite ubusembwa. Umugore wanjye amaze kugeza ku myaka 44 akaba avuga agiye gushaka uwamutera inda akabasha kubyara aho kugira ngo azahambanwe ikara.
Yansabye kubyemera ntabyemera akiyemeza ko dutandukana nkore iki?
Hashize imyaka hafi 10 umugore wanjye antuka ko ntacyo maze kuko ntabyara. Rimwe anyuzamo akanga ko ngira icyo nkora mu buriri ubundi akanga kungaburira avuga ko nta mugabo undimo.
Ansaba inshuro nyinshi kujya kwivuza muri muri gakondo cyangwa nkajya mu bapfumu ariko naramwangiye kuko ndi umurokore
Mu cyumweru gishize umugore yambwiye ko ko ngomba kubyara uko byagenda kose ko atazemera ko bamuhambana ishyiga. Gusa ambwira ko ankunda cyane atatinyuka kunca inyuma ariyo mpamvu azemera tugatandukana akajya gushaka aho yabyara aho kugira ngo ance inyuma.
Yakomeje ambwira ko nimbyanga azanca inyuma akabyara ku ruhande ariko tugakomeza kubana nk’umugore n’umugabo
Nanjye ndamukunda cyane numva ntakwemera ko agenda. Ariko guhora ntotezwa birandambiye kandi nkahorana isoni n’ikinegu mu muryango wanjye bavuga ko ntacyo nkumariye ko ngiye kuwuca. Ese mbigenze nte? Nemere agende cyangwa ance inyuma? Ese hari aho mwandangira bamfasha nkabona urubyaro? Mungire inama y’icyo nakora.
Murakoze cyane
Igisubizo
Umuvandimwe wacu arababaye cyane kandi koko kubura urubyaro birahangayikisha. Nyamara ariko hari ibintu bishobora gutuma umugabo agira intanga zidakora neza, intanga nke cyangwa ntan’imwe afite bityo kubyara ntibibe bigishobotse. Ibitera iki kibazo bigenda bitandukana, kandi mu bibitera harimo ibijyanye n’uko umugabo yakuze mu bugimbi bwe ndetse n’uko yitwara mu buzima busanzwe.
Bimwe mu byatera umugabo kutabyara harimo indwara yagiye arwara mu buto bwe cyane cyane indwara y’iseru, amashamba, kuba yarigeze kubagwa, akazi uwo mugabo akora cyane cyane abakora akazi gatuma bahora ahantu hashyushye cyane, ahantu hari imirasire ihumanya, cyangwa iyindi myuka cyangwa ibitunganywa (produits) bihumanya. Ibindi bishobora gutera ubugumba ku bagabo harimo kunywa inzoga nyinshi ndetse n’itabi.
Ubumuga bwo mu mutwe bwaba ari ubugaragara inyuma cyangwa se ubundi budapfa kuboneka urebeye umuntu inyuma (trouble psychologique) nabwo bushobora gutuma umugabo adashobora gukora imibonano mpuzabitsina neza ndetse rimwe na rimwe bikaba byamunanira burundu.
Kutagira imisemburo ngabo ihagije (testosterones) nabyo bishobora gutuma umugabo atabasha kubyara.
Bimwe mu bimenyetso bishobora kugaragaza ko umugabo adafite imisemburo ihagije, harimo nko kutagira amoya ku mubiri, cyangwa kugira amatako arimo ibinure byinshi.
Iki kibazo kandi gikunze gutera ikibazo cyo kutagira ubushake bwo gukora imibonano mpuzabitsina no kurangiza vuba bitewe ahanini na cholesterol nyinshi mu maraso. Ikindi gikunze gutuma abagabo baba ingumba ni ukugira intangangabo zitujuje ubuziranenge.
Kutabyara bitera ibibazo bikomeye mu miryango y’abashakanye. Rimwe na rimwe usanga imiyoboro imwe n’imwe y’intanga itari mizima, rimwe na rimwe udusabo tw’intanga ngabo ntitumanuke ngo tujye aho twagenewe kujya tukigumira hejuru cyangwa twamanuka aho tuvuye ntihifunge, tugahora tuzamuka ndetse ibyo bigatuma tudakura neza cyangwa ngo dukore intanga ngabo nzima.
Zimwe mu ndwara zishobora gufata intanga ngabo zigatuma umugabo atabyara
1.Azoospermie
Iyi ni indwara yo kutagira intanga ngabo mu masohoro. Kutagira intangangabo zihagije cyangwa uburwayi bwazo bituma abagabo batabasha kubyara.
2. Oligospermie
Umubare w’intanga ngabo uri munsi ya miliyoni 30/ml ; ubundi uyu ukaba ari wo mubare fatizo umugabo yagakwiye kugira.
3. Asthénospermie
Ni ukuba umugabo afite intanga ngabo zidafite umuvuduko uhagije
4. Teratospermie
Ibi ni ibijyanye no kuba intanga ngabo zifite imiterere itari yo, aho aba afite minini cyane. Iyo umugabo afite ibyo bimenyetso 3 bya nyuma icyarimwe, amahirwe ye yo kubyara aba ari macye cyane, n’ubwo rimwe na rimwe ashobora kubyara, ariko biba ari nk’impanuka.
Kugira ngo abagabo nk’aba babyare ni uko baba bagomba kwegera abaganga bavura bakoresheje imiti y’inyunganiramirire (food Supplement) gusa. Iyo umugabo afite Azoospermie ntabwo aba ashobora kubyara mu buzima bwe. Kugira ngo abashe kubyara ni ugushaka abaganga bamuvura bakoresheje imiti iri mu rwego rw’inyunganiramirire ikora mu kuvura abagabo batabyara.
Teratospermie, Oligospermie na Asthénospermie, izi ndwara eshatu ubuvuzi busanzwe nazo ntiburabasha kuzivura. Cyakora ubuvuzi bw’abashinwa bukoresheje imiti yo mu rwego rwa food supplement bubasha kuzikiza.
Imiti ikoreshwa itanga ibisubizo mu kongera umubare w’intanga, mu kongera ubwiza bw’intanga ndetse no kongera umuvuduko wazo.
Ibitekerezo
ihangane umubwire abyare umwana uzamufate nkuwawe KD nawe azabikorane ubushishozi aho kugirango amfane agahinda narebe umutera inda Kanda hano umusubize
mfite ikibazo nanjye iyo ndangije nsohora amasohoro avanze na amaraso bimaze kumbaho 2 umugore ntabizi kuko nkorera kure Kanda hano umusubize
uzaze kwa paster bosco kumuhima ajya asengera abafite icyo kibazo bagakira Kanda hano umusubize
mwiriwe , ikibazo ufite kirasanzwe , iyo uza kuba uzakira aho wanyuze hose baba barakuvuye , inama nakugira ni uko wareka umugore akigendear ukiyakira hanyuma ugashaka umugore utabayara akaba ariwe mubana kandi muzabona ubuzima kuko muzaba muhuje ikibazo , naho nukomeza guhatiriza uwo mugore azagenda kandi asige ukomeretse mumutima . Tangira wiyakire kuko akaje karemerwa . Kanda hano umusubize
JYAKUMAVI UBANZE UKEMURE IKIBAZO UFITANYE NIMANA UMUGORE NAWE NUKO KANDI MWESE MWIHANGANE MURI YESU KUKO NIMWO TUBONERA AMAHORO NAHO NABITWAKO BABYAYE NAMAHORO BAFITE RERO NUBWO UMUGORE YAGUTA NUZAVE MU MASEZERANO Kanda hano umusubize
Uwo mugabo nanjye yafashije umugabo wanjye yari amaze imyaka 18 afite ikibazo cyo kubyara nk'uko byari byemejwe na Muganga muri CHUK. Namurangiwe ngendeye ku buhamya bwigeze gutangwa mu binyamakuru. Nagiye musanga aho akorera kuri Downtown mubwire ikibazo umugabo wanjye afite ampa imiti yantwaye hafi ibihumbi ijana. Nawe ufite icyo kibazo uzamuhamagare kuri 0787150912 Kanda hano umusubize
Uwo Muvandimwe, Arababaye Ariko Namugira Inama Yo Gusenga Imana Ndavuga Nabe Umunyamasengesho Ubirimwo Neza Imana Izamukiza Kanda hano umusubize
kubona imiti yagufasha ugakira burundu ubwo burwayi. Ni imiti yo mu rwego rwa food Supplement ikorwa n’abashinwa. Ikozwe mu bimera gakondo byabo ariko ikaba itunganyijwe mu buryo bw’ibinini. Nta ngaruka mbi itera mu buzima. Niba uyikeneye uzahamagare kuri( +250)787150912. Ni nayo ya watsap Kanda hano umusubize
iyo abaganga byananiranye Hana hasigaye ah'Imana uzase kumuhima paster fire ajya asengera abantu bafite icyo kibazo bagakira Kanda hano umusubize
Woe Senga Cyane Usenge Ushyizemo Imbaraga Kuko Imana Isubiriza Igihe Kanda hano umusubize


text:
Amateka ya Adamu na Eva, umugabo n’umugore ba mbere, ni imwe mu nkuru abantu benshi baba abakristu cyangwa abandi bantu bose baba bibaza.
Iyi nkuru tuyisanga mu gitabo cy’intangiriro cg itangiriro. Iki gitabo kivuga ku nkomoko y’abantu ba mbere ndetse n’iremwa ry’isi. Iki gitabo cyari cyanditswe cg se cyanditswe mu rurimi rw’igiheburayo. Bavuga ko igice cya mbere cy’iki gitabo ngo cyaba cyaranditswe ahagana mu myaka isaga magana arindwi mbere ya kristu. Buriya ngo uwanditse kiriya gitekerezo amurikiwe n’umwuka wera cg se roho mutagatifu, atubwira ibintu by’ingenzi mu bitwereka isano iri hagati ya muntu n’Imana ibinyujije mu irema.
Ariko ngo kubijyanye n’ibyo twita sciences ho ngo ntawe utegereza roho mutagatifu/umwuka wera ngo abe yashyira ahagaragara igitekerezo kiganjemo ubwenge nka cya kindi cy’iturika rinini big bang ryahimbwe n’uwihaye Imana w’umuchanoine witwaga Lemaitre akaba yaravukaga mu Bubirigi.
Umwanditsi ngo ahumekeweho n’umwuka w’Imana, yifashishije ibimuri hafi yandika iki gitekerezo ku gihe cye. Ngo mbere y’uko yandika iki gitekerezo yibazaga cyane ku nkomoko y’isi n’imvo n’imvano y’ikibi.
Igice cya kabiri cy’iki gitekerezo rero ngo nacyo kiri mu bimaze igihe kitari gito, ngo kitubwira ukuntu nyuma yo kurema isi n’ibintu byose biyirimo Imana yaremye umuntu imukuye mu ibumba hanyuma ikamuhuhamo umwuka wayo. Ngo ntibyarangiriye aho kuko nyuma yamusinzirije ikamukuramo urubavu rumwe maze akamukoreramo umufasha.
Ikigaragara ni uko umugore we ataremwe abumbwe mu ibumba ahubwo ngo yakuwe mu rubavu rwa Adamu. Iby’iyi nkuru tubisanga mu gitabo cy’intangiriro umutwe wa kabiri gukomeza.
AHUBWO SE EDENI YABAYEHO KOKO ?
Ngo amazina yahawe abantu babiri ba mbere ni Adamu na Eva, ibi rero ni igihebureyi n’ubundi bisobanura umugabo – umugore. Abantu benshi baba bafite amatsiko bibaza bati ese koko buriya busitani bwa Eden bwabayeho ku isi ahantu umuntu ashobora kugenda akareba ?
Ibitekerezo byinshi byagiye bitangwa ku hantu nyaho ubu bustani bwaba buherereye kandi ngo ugasanga batagendera kuri bibiliya. Abenshi muri aba bashakashatsi ngo usanga bashyira Edeni mu burasirazuba bwo hagati hafi y’ahahoze hitwa Mezopotamiya ubu akaba ari mu gihugu cya Iraki y’ubu.
Ngo hari n’abandi bavuga ko Edeni ishobora kuba yari nko muri Etiyopiya, i Java, i Siri Lanka cyangwa se nko muri Seychelles. Ngo yewe, hari n’uwitwa Becan wavuze ko yaba yari iri aho bita Bristol muri Floride ha Leta zunze ubumwe za Amerika.
N’ubwo aba bose batanga ibi bitekerezo byabo ariko, abanyamadini biga ibijyanye n’Imana b’abakristu aba twita theologiens ngo bavuga ko Eden ivugwa itigeze ibaho ku isi ahubwo ngo hariya baba bashushanya paradizo yo mu ijuru.
Abahanga mu kwiga iby’abantu kandi bavuga ko ngo koko Eden itigeze ibaho nk’ahantu hazwi ahubwo ko ari uburyo bw’umuco bwo kuvuga ukuntu abantu babagaho bakundanye mu buryo tutakwiyumvisha. Ngo guhiga no gusoroma imbuto byatumaga babaho nta mujinya n’urwango bityo bakabaho mu bwiza buhebuje ; ku bw’aba bahanga rero ngo n’ubwo guhinga byabagaho mbere yo gucumura, icyabaye ni uko nyuma yo gusuzugura bakarya ku rubuto rubujijwe bahise bagira umuruho n’umujinya. Ibi byose ku bw’igihano cyo kutumva kwabo.
Mu nkuru dusanga ku rubuga rwa wikipedia.org basobanura ko hari urubuto rumwe rwari rubujijwe, bagendeye kuri bibiliya ngo urubuto rw’ikiza n’ikibi rwasoromwe ku giti cyari hagati mu bustani ngo hanyuma hakanaba urundi rwari rubujijwe narwo ariko ngo rw’ubugingo bw’iteka.
Imana yari yarababujije urwa mbere ariko ngo inzoka bamwe bita NAHASH iraza ishuka EVA maze ngo nyuma nawe ahita ashuka ADAMU nawe aryaho. Abahanga bandi kandi bavuga ko uru rubuto aba bantu ba mbere bariye rwitiranywa na pomme, iyi pomme rero ngo ikaba yitiranywa n’icyaha cy’inkomoko.
Muri iki gihe cy’aba bantu ba mbere ngo icyo bitaga igiti cy’ubugingo ngo ni Kristu Yesu ari nawe roho mutagatifu cyangwa se umwuka wera wagendaga hejuru y’inyanja (int. 1:2) kandi akaba ari we wavugishaga Adamu kandi akamutwikira igihe yabaga ari kwita amazina ibiremwa byose. Kuri iki gihe rero ngo inzoka yari ikiremwa gisa n’umuntu kurusha uko asa n’ingagi hanyuma ngo umuvumo ni wo wayikuyeho amaboko n’amaguru.
Mu itangiriro 4:1-2 niho bavuga ko Adam yegereye Eva maze aramumenya babyara ziriya mpanga arizo Gahini na Abeli. Frère Bacou Philippe akomeza avuga ko ngo imibonano y’abagabo n’abagore ya kiriya gihe itari imeze uko tuyizi kuri ubu. Ngo habaga hari igihe kimwe byabaga biteganyijwe mu mwaka. Aha rero uyu mugabo akomeza avuga ko ngo gukoresha igitsina ku buryo budahwitse ngo ari byo byazanye amakuba ku isi kandi ngo akaba ari na byo bishobora kuzarundura isi yacu.